

RIALACHÁN CUR CHUN FEIDHME (AE) .../... ÓN gCOIMISIÚN

an XXX

lena leagtar síos caighdeáin theicniúla cur chun feidhme maidir le nochtaí poiblí na faisnéis ó institiúidí dá dtagraítear i dTeidil II agus III de Chuid a hOcht de Rialachán (AE) Uimh. 575/2013 ó Pharlaimint na hEorpa agus ón gComhairle agus lena n‑aisghairtear Rialachán Cur Chun Feidhme (AE) Uimh. 1423/2013 ón gCoimisiún, Rialachán Tarmligthe (AE) 2015/1555 ón gCoimisiún, Rialachán Cur Chun Feidhme (AE) Uimh. 2016/200 ón gCoimisiún agus Rialachán Tarmligthe (AE) 2017/2295 ón gCoimisiún

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta d’institiúidí creidmheasa agus do ghnólachtaí infheistíochta agus lena leasaítear Rialachán (AE) Uimh. 648/2012[[1]](#footnote-2), agus go háirithe Airteagal 434a de,

De bharr an mhéid seo a leanas:

1. I mí na Nollag 2019, d’fhoilsigh Coiste Basel um Maoirseacht ar Bhaincéireacht (CBMB) Creat Basel comhdhlúite, lena n‑áirítear na ceanglais nuashonraithe Cholún 3 maidir le nochtadh[[2]](#footnote-3), a tugadh isteach den chuid is mó i Rialachán (AE)575/2013 le Rialachán (AE) 2019/876 ó Pharlaimint na hEorpa agus ón gComhairle[[3]](#footnote-4). Chun na leasuithe sin a chur chun feidhme, ba cheart creat nochta, atá comhsheasmhach agus iomlán, a leagan síos le haghaidh Colún 3.
2. Le Rialachán Cur Chun Feidhme (AE) Uimh. 1423/2013[[4]](#footnote-5) ón gCoimisiún, Rialachán Tarmligthe (AE) 2015/1555[[5]](#footnote-6) ón gCoimisiún, Rialachán Cur Chun Feidhme (AE) 2016/200[[6]](#footnote-7) ón gCoimisiún agus le Rialachán Tarmligthe (AE) 2017/2295[[7]](#footnote-8) ón gCoimisiún, leagtar síos formáidí aonfhoirmeacha, teimpléid agus táblaí le haghaidh cistí dílse, caipiteal maolánach frith-thimthriallach, an cóimheas giarála agus ualú sócmhainní, faoi seach. Dá bhrí sin, ba cheart, formáidí teimpléid agus táblaí aonfhoirmeacha a leathnú amach chun nochtuithe gnéithe stuamachta eile a chumhdach, gnéithe nach bhfuil faoi cheangal a nochta le Rialachán (AE) 2019/876. Rud is sonraithe fós, ba cheart teimpléad ríthábhachtach um nochtadh méadrachta a thabhairt isteach, rud a éascóidh rochtain rannpháirtithe sa mhargadh ar fhaisnéis ríthábhachtach maidir le cistí dílse agus leachtacht.
3. Na teimpléid agus na táblaí a úsáidtear le haghaidh nochta, ba cheart dóibh faisnéis ar leor a cuimsitheacht agus a hinchomparáideacht a chur in iúl d’úsáideoirí na faisnéise sin chun measúnú a dhéanamh ar phróifílí priacail institiúidí agus ar a mhéid atá siad ag comhlíonadh Rialachán (AE) Uimh. 575/2013. Mar sin féin, chun prionsabal na comhréireachta a chur san áireamh, ba cheart do na teimpléid agus do na táblaí na difríochtaí i méid agus i gcastacht idir institiúidí a chur san áireamh, difríochtaí is cúis le leibhéil éagsúla agus cineálacha éagsúla priacal, trí thairseacha breise a áireamh le haghaidh nochtuithe leathnaithe.
4. Le Rialachán (AE) 2019/876 tugadh isteach i Rialachán (AE) Uimh. 575/2013 cóimheas giarála calabraithe nua agus maolán cóimheasa giarála G-SIIanna. Chun an leasú sin agus na coigeartuithe is gá sa ríomh risíochta a chur chun feidhme, is gá teimpléid agus táblaí a leagan síos.
5. Le Rialachán (AE) 2019/876 tugadh isteach i Rialachán (AE) Uimh. 575/2013 ceanglais nua maidir le nochtadh le haghaidh an chóimheasa glanchistiúcháin. Chun an leasú sin a chur chun feidhme, is gá teimpléad a leagan síos do na ceanglais nua sin maidir le nochtadh.
6. Le Rialachán (AE) 2019/876 cuireadh an Cur Chuige Caighdeánaithe le haghaidh priacal creidmheasa contrapháirtí (SA-CCR), atá níos íogaire ó thaobh priacail de, agus SA-CCR Simplithe le haghaidh institiúidí a chomhlíonann critéir cháilitheachta réamhshainithe, in ionad na gcur chuige caighdeánaithe maidir le priacal creidmheasa an chontrapháirtí i Rialachán (AE) Uimh. 575/2013. Ina theannta sin, rinne Rialachán (AE) 2019/876 Modh na Risíochta Tosaigh a athbhreithniú. Chun na leasuithe sin a chur chun feidhme, is gá sraith chuimsitheach táblaí agus teimpléid maidir le nochtadh.
7. Le rialachán (AE) 2019/876 tugadh isteach i Rialachán (AE) 575/2013 ceanglais nua maidir le nochtadh le haghaidh risíochtaí tuillmheacha, neamhthuillmheacha agus staonta, lena n‑áirítear faisnéis faoi chomhthaobhachtaí agus ráthaíochtaí airgeadais a fuarthas a nochtadh. Chun an leasú sin agus na ceanglais nua sin maidir le nochtadh a chur chun feidhme, is gá sraith chuimsitheach teimpléad agus táblaí a thabhairt isteach. Ar chúiseanna simplíochta agus comhsheasmhachta, ba cheart na teimpléid agus na táblaí sin a bhunú ar theimpléid agus ar tháblaí a d’fhorbair ÚBE cheana ina threoirlínte maidir le nochtadh risíochtaí tuillmheacha, neamhthuillmheacha agus staonta[[8]](#footnote-9).
8. Le Rialachán (AE) 2017/2401 ó Pharlaimint na hEorpa agus ón gComhairle[[9]](#footnote-10) leasaíodh Rialachán (AE) Uimh. 575/2013 chun na gnéithe sonracha urrúsuithe STC mar a leagtar síos i Rialachán (AE) 2017/2402 ó Pharlaimint na hEorpa agus ón gComhairle a léiriú sna ceanglais chaipitil a leagtar síos sa Rialachán sin[[10]](#footnote-11). Is gá teimpléid agus táblaí nua maidir le nochtadh a thabhairt isteach ina bhfuil faisnéis chainníochtúil agus cháilíochtúil maidir le hurrúsú chun an leasú sin a léiriú.
9. Rinne Rialachán (AE) 2019/876 ceanglais áirithe maidir le nochtadh a leasú maidir le luach saothair a leagtar síos i Rialachán (AE) Uimh. 575/2013 chun a áirithiú i dtaca leis na beartais luacha saothair agus na cleachtais luacha saothair do chatagóirí de bhaill foirne a mbíonn tionchar ábhartha ag a ngníomhaíochtaí gairmiúla ar phróifíl priacail na hinstitiúide, go bhfuil siad comhsheasmhach le bainistíocht éifeachtach priacail. Ba cheart sraith teimpléad agus táblaí maidir le nochtadh a leagan síos, teimpléid agus táblaí lena gcuirtear na ceanglais sin maidir le nochtadh chun feidhme.
10. Chun an tsraith chomhtháite chuimsitheach d’fhormáidí, teimpléid agus táblaí aonfhoirmeacha maidir le nochtadh a sholáthar agus chun nochtuithe d’ardcháilíocht a áirithiú, is gá tacar aonair de chaighdeáin theicniúla a thabhairt isteach maidir le nochtuithe. Dá bhrí sin, is gá Rialachán Cur Chun Feidhme (AE) Uimh. 1423/2013, Rialachán Tarmligthe (AE) 2015/1555, Rialachán Cur Chun Feidhme (AE) 2016/200 agus Rialachán Tarmligthe (AE) 2017/2295 a aisghairm.
11. Chun nochtadh tráthúla agus ar ardcháilíocht a áirithiú ó institiúidí, ba cheart dóthain ama a thabhairt dóibh chun a gcórais inmheánacha le haghaidh nochtuithe a oiriúnú.
12. Tá an rialachán seo bunaithe ar na dréachtchaighdeáin theicniúla cur chun feidhme a chuirfidh an tÚdarás Baincéireachta Eorpach (ÚBE) faoi bhráid an Choimisiúin.
13. Tá comhairliúcháin phoiblí oscailte déanta ag ÚBE maidir leis na dréachtchaighdeáin theicniúla cur chun feidhme ar a bhfuil an Rialachán seo bunaithe, tá anailís déanta aige ar na costais agus ar na tairbhí a d’fhéadfadh a bheith ag baint leo ann agus d’iarr sé comhairle ón nGrúpa Geallsealbhóirí Baincéireachta arna bhunú i gcomhréir le hAirteagal 37 de Rialachán (AE) Uimh. 1093/2010 ó Pharlaimint na hEorpa agus ón gComhairle[[11]](#footnote-12),

TAR ÉIS AN RIALACHÁN SEO A GHLACADH:

Airteagal 1

**Méadracha ríthábhachtacha agus forléargas ar mhéideanna risíochta ualaithe a nochtadh**

1. Déanfaidh institiúidí an fhaisnéis dá dtagraítear in Airteagal 447, pointí (a) go (g), agus in Airteagal 438, pointe (b), de Rialachán (AE) Uimh. 575/2013 a nochtadh trí úsáid a bhaint as teimpléad EU KM1 d’Iarscríbhinn I a ghabhann leis an Rialachán seo agus trí na treoracha atá leagtha amach in Iarscríbhinn II a ghabhann leis an Rialachán seo a leanúint.
2. Déanfaidh institiúidí an fhaisnéis dá dtagraítear in Airteagal 438, pointe (d), de Rialachán (AE) Uimh. 575/2013 a nochtadh trí úsáid a bhaint as teimpléad EU OV1 d’Iarscríbhinn I a ghabhann leis an Rialachán seo agus trí na treoracha atá leagtha amach in Iarscríbhinn II a ghabhann leis an Rialachán seo a leanúint.
3. Déanfaidh institiúidí an fhaisnéis dá dtagraítear in Airteagal 438, pointí (a) agus (c), de Rialachán (AE) Uimh. 575/2013 a nochtadh trí úsáid a bhaint as teimpléad EU OVC d’Iarscríbhinn I a ghabhann leis an Rialachán seo agus trí na treoracha atá leagtha amach in Iarscríbhinn II a ghabhann leis an Rialachán seo a leanúint.
4. Déanfaidh institiúidí an fhaisnéis dá dtagraítear in Airteagal 438, pointí (f) agus (g), de Rialachán (AE) Uimh. 575/2013 a nochtadh trí úsáid a bhaint as teimpléid EU INS1 agus EU INS2 a leagtar amach in Iarscríbhinn I a ghabhann leis an Rialachán seo agus trí na treoracha atá leagtha amach in Iarscríbhinn II a ghabhann leis an Rialachán seo a leanúint.

Airteagal 2

**Cuspóirí agus beartais bainistíochta priacail a nochtadh**

Déanfaidh institiúidí an fhaisnéis dá dtagraítear in Airteagal 435 de Rialachán (AE) Uimh. 575/2013 a nochtadh trí úsáid a bhaint as táblaí EU OVA agus EU OVB a leagtar amach in Iarscríbhinn III a ghabhann leis an Rialachán seo agus trí na treoracha atá leagtha amach in Iarscríbhinn IV a ghabhann leis an Rialachán seo a leanúint.

Airteagal 3

**Raon feidhme chur i bhfeidhm a nochtadh**

1. Déanfaidh institiúidí an fhaisnéis dá dtagraítear in Airteagal 436, pointí (b) agus (c), de Rialachán (AE) Uimh. 575/2013 a nochtadh trí úsáid a bhaint as teimpléid EU LI1 agus EU LI3 d’Iarscríbhinn V a ghabhann leis an Rialachán seo agus trí na treoracha atá leagtha amach in Iarscríbhinn VI a ghabhann leis an Rialachán seo a leanúint.
2. Déanfaidh institiúidí an fhaisnéis dá dtagraítear in Airteagal 436, pointí (b) agus (d), de Rialachán (AE) Uimh. 575/2013 a nochtadh trí úsáid a bhaint as teimpléad EU LI2 agus tábla EU LIA d’Iarscríbhinn V a ghabhann leis an Rialachán seo agus trí na treoracha atá leagtha amach in Iarscríbhinn VI a ghabhann leis an Rialachán seo a leanúint.
3. Déanfaidh institiúidí an fhaisnéis dá dtagraítear in Airteagal 436, pointe (e), de Rialachán (AE) Uimh. 575/2013 a nochtadh trí úsáid a bhaint as teimpléad EU PV1 d’Iarscríbhinn V a ghabhann leis an Rialachán seo agus trí na treoracha atá leagtha amach in Iarscríbhinn VI a ghabhann leis an Rialachán seo a leanúint.
4. Déanfaidh institiúidí an fhaisnéis dá dtagraítear in Airteagal 436, pointí (f), (g) agus (h), de Rialachán (AE) Uimh. 575/2013 a nochtadh trí úsáid a bhaint as tábla EU LIB d’Iarscríbhinn V a ghabhann leis an Rialachán seo agus trí na treoracha atá leagtha amach in Iarscríbhinn VI a ghabhann leis an Rialachán seo a leanúint.

Airteagal 4

**Cistí dílse a nochtadh**

Déanfaidh institiúidí an fhaisnéis dá dtagraítear in Airteagal 437 de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 437, pointí (a), (d), (e) agus (f), de Rialachán (AE) Uimh. 575/2013 trí úsáid a bhaint as teimpléid EU CC1 agus EU CC2 d’Iarscríbhinn VII a ghabhann leis an Rialachán seo agus trí na treoracha atá leagtha amach in Iarscríbhinn VIII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 437, pointí (b) agus (c) agus (f), de Rialachán (AE) Uimh. 575/2013 trí úsáid a bhaint as tábla EU CCA d’Iarscríbhinn VII a ghabhann leis an Rialachán seo agus trí na treoracha atá leagtha amach in Iarscríbhinn VII a ghabhann leis an Rialachán seo a leanúint.

Airteagal 5

**Caipiteal maolánach frith-thimthriallach a nochtadh**

Déanfaidh institiúidí an fhaisnéis dá dtagraítear in Airteagal 440 de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 440, pointe (a), de Rialachán (AE) Uimh. 575/2013 trí úsáid a bhaint as teimpléad EU CCYB1 d’Iarscríbhinn IX a ghabhann leis an Rialachán seo agus trí na treoracha atá leagtha amach in Iarscríbhinn X a ghabhann leis an Rialachán seo a leanúint;
      2. an fhaisnéis dá dtagraítear in Airteagal 440, pointe (b), de Rialachán (AE) Uimh. 575/2013 trí úsáid a bhaint as teimpléad EU CCYB2 d’Iarscríbhinn IX a ghabhann leis an Rialachán seo agus trí na treoracha atá leagtha amach in Iarscríbhinn X a ghabhann leis an Rialachán seo a leanúint.

Airteagal 6

**An cóimheas giarála a nochtadh**

Déanfaidh institiúidí an fhaisnéis dá dtagraítear in Airteagal 451 de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 451(1), pointí (a), (b), agus (c), agus in Airteagal 451, míreanna 2 agus 3, de Rialachán (AE) Uimh. 575/2013 trí úsáid a bhaint as teimpléid EU LR1, EU LR2 agus EU LR3 d’Iarscríbhinn XI a ghabhann leis an Rialachán seo agus trí na treoracha atá leagtha amach in Iarscríbhinn XII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 451(1), pointí (d) agus (e), de Rialachán (AE) Uimh. 575/2013 trí úsáid a bhaint as tábla EU LRA d’Iarscríbhinn XI a ghabhann leis an Rialachán seo agus trí na treoracha atá leagtha amach in Iarscríbhinn XII a ghabhann leis an Rialachán seo a leanúint.

Airteagal 7

**Na ceanglais leachtachta a nochtadh**

Déanfaidh institiúidí an fhaisnéis dá dtagraítear in Airteagal 435(1) agus in Airteagal 451a de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 435(1), agus in Airteagal 451a(4), de Rialachán (AE) Uimh. 575/2013 trí úsáid a bhaint as tábla EU LIQA d’Iarscríbhinn XIII a ghabhann leis an Rialachán seo agus trí na treoracha atá leagtha amach in Iarscríbhinn XIV a ghabhann leis an Rialachán seo a leanúint;
      2. an fhaisnéis dá dtagraítear in Airteagal 451a(2), de Rialachán (AE) Uimh. 575/2013 trí úsáid a bhaint as teimpléad EU LIQ1 agus as tábla EU LIQB d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XIV a ghabhann leis an Rialachán seo a leanúint;
      3. an fhaisnéis dá dtagraítear in Airteagal 451a(3), de Rialachán (AE) Uimh. 575/2013 trí úsáid a bhaint as teimpléad EU LIQ2 d’Iarscríbhinn XIII a ghabhann leis an Rialachán seo agus trí na treoracha atá leagtha amach in Iarscríbhinn XIV a ghabhann leis an Rialachán seo a leanúint.

Airteagal 8

**Risíochtaí ar phriacal creidmheasa, ar phriacal caolúcháin agus ar cháilíocht creidmheasa a nochtadh**

1. Déanfaidh institiúidí an fhaisnéis dá dtagraítear in Airteagail 435 agus 442 de Rialachán (AE) Uimh. 575/2013 a nochtadh mar a leanas:
   * + 1. an fhaisnéis dá dtagraítear in Airteagal 435(1), pointí (a) (b), (d) agus (f), de Rialachán (AE) Uimh. 575/2013 trí úsáid a bhaint as tábla EU CRA d’Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint;
       2. an fhaisnéis dá dtagraítear in Airteagal 442, pointí (a) agus (b), de Rialachán (AE) Uimh. 575/2013 trí úsáid a bhaint as tábla EU CRB d’Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint;
       3. an fhaisnéis dá dtagraítear in Airteagal 442, pointe (d), de Rialachán (AE) Uimh. 575/2013 trí úsáid a bhaint as teimpléad EU CQ3 d’Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint;
       4. an fhaisnéis dá dtagraítear in Airteagal 442, pointe (g), de Rialachán (AE) Uimh. 575/2013 trí úsáid a bhaint as teimpléad EU CR1-A d’Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint;
       5. an fhaisnéis dá dtagraítear in Airteagal 442, pointe (f), de Rialachán (AE) Uimh. 575/2013 trí úsáid a bhaint as teimpléad EU CR2 d’Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint.
2. Déanfaidh institiúidí an fhaisnéis dá dtagraítear in Airteagal 442, pointí (c), (e) agus (f), de Rialachán (AE) Uimh. 575/2013 a nochtadh trí úsáid a bhaint as teimpléid EU CR1, EU CQ1, agus EU CQ7, colúin a, c, e, f agus g de theimpléad EU CQ4, agus colúin a, c, e agus f de theimpléad EU CQ5, a leagtar amach in Iarscríbhinn XV a ghabhann leis an Rialachán seo agus trí na treoracha atá leagtha amach in Iarscríbhinn XVI a ghabhann leis an Rialachán seo a leanúint.
3. Institiúidí móra a bhfuil cóimheas acu idir oll-luach de réir na leabhar de na hiasachtaí agus de na hairleacain a thagann faoi Airteagal 47a(3) de Rialachán (AE) Uimh. 575/2013 agus oll-luach iomlán de réir na leabhar de na hiasachtaí agus na hairleacain a thagann faoi Airteagal 47a(1) de Rialachán (AE) Uimh. 575/2013 atá cothrom le 5 % nó os a chionn, le cois na dteimpléad agus na gcolún dá dtagraítear i mír 2, déanfaidh siad an fhaisnéis dá dtagraítear in Airteagal 442, pointí (c) agus (f) de Rialachán (AE) Uimh. 575/2013 a nochtadh trí úsáid a bhaint as teimpléid EU CR2a, EU CQ2, EU CQ6 agus EU CQ8, agus colúin b agus d de theimpléid EU CQ4 agus EU CQ5 a leagtar amach in Iarscríbhinn XV a ghabhann leis an Rialachán tríd na treoracha a leagtar amach in Iarscríbhinn XVI a leanúint. Déanfaidh siad an fhaisnéis sin a nochtadh ar bhonn bliantúil.
4. Chun críocha mhír 3, na hiasachtaí agus na hairleacain atá á n‑aicmiú mar shócmhainní atá á sealbhú lena ndíol, airgead ar láimh ag bainc cheannais agus taiscí éilimh eile, déanfar iad a eisiamh ón ainmneoir agus ó uimhreoir an chóimheasa.
5. Cuirfidh institiúidí tús le nochtadh i gcomhréir le mír 3 i gcás ina bhfuil an tairseach 5 % dá dtagraítear sa mhír sin sroichte nó sáraithe acu in dhá ráithe as a chéile le linn na gceithre ráithe roimh dháta tagartha maidir le nochtadh. Maidir leis an dáta tagartha sa chéad nochtadh, déanfaidh institiúidí an fhaisnéis lena mbaineann a nochtadh trí úsáid a bhaint as na teimpléid dá dtagraítear sa mhír sin i gcás ina gcomhlíonann siad an tairseach 5 % ar an dáta tagartha sin maidir le nochtadh.
6. Ní bheidh oibleagáid a thuilleadh ar institiúidí nochtadh a dhéanamh i gcomhréir le mír 3 i gcás ina dtitfidh siad faoi bhun na tairsí 5 % le linn trí ráithe as a chéile i rith na gceithre ráithe roimh an dáta tagartha maidir le nochtadh.

Airteagal 9

**Úsáid teicnící um maolú riosca creidmheasa a nochtadh**

Déanfaidh institiúidí an fhaisnéis dá dtagraítear in Airteagal 453 a nochtadh, pointí (a) go (f), de Rialachán (AE) Uimh. 575/2013 mara leanas:

* + - 1. an fhaisnéis dá dtagraítear in Airteagal 453, pointí (a) go (e), de Rialachán (AE) Uimh. 575/2013 trí úsáid a bhaint as tábla EU CRC d’Iarscríbhinn XVII a ghabhann leis an Rialachán seo agus trí na treoracha atá leagtha amach in Iarscríbhinn XVIII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 453, pointe (f), de Rialachán (AE) Uimh. 575/2013 trí úsáid a bhaint as teimpléad EU CR3 d’Iarscríbhinn XVII a ghabhann leis an Rialachán seo agus trí na treoracha atá leagtha amach in Iarscríbhinn XVIII a ghabhann leis an Rialachán seo a leanúint.

Airteagal 10

**Úsáid an chur chuige chaighdeánaithe a nochtadh**

Na hinstitiúidí a dhéanann méideanna neamhchosanta ualaithe a ríomh ó thaobh priacail faoin gCur Chuige Caighdeánaithe, nochtfaidh siad an fhaisnéis dá dtagraítear in Airteagal 444 agus in Airteagal 453, pointí (g), (h) agus (i), de Rialachán (AE) Uimh. 575/2013 mar seo a leanas:

* + - 1. an fhaisnéis dá dtagraítear in Airteagal 444, pointí (a) go (d), de Rialachán (AE) Uimh. 575/2013 trí úsáid a bhaint as tábla EU CRD d’Iarscríbhinn XIX a ghabhann leis an Rialachán seo agus trí na treoracha atá leagtha amach in Iarscríbhinn XX a ghabhann leis an Rialachán seo a leanúint;
      2. an fhaisnéis dá dtagraítear in Airteagal 453, pointe (g), (h) agus (i), agus Airteagal 444 de Rialachán (AE) Uimh. 575/2013 trí úsáid a bhaint as teimpléad EU CR4 d’Iarscríbhinn XIX a ghabhann leis an Rialachán seo agus trí na treoracha atá leagtha amach in Iarscríbhinn XX a ghabhann leis an Rialachán seo a leanúint;
      3. an fhaisnéis dá dtagraítear in Airteagal 444, pointe (e), de Rialachán (AE) Uimh. 575/2013 trí úsáid a bhaint as teimpléad EU CR5 d’Iarscríbhinn XIX a ghabhann leis an Rialachán seo agus trí na treoracha atá leagtha amach in Iarscríbhinn XX a ghabhann leis an Rialachán seo agus, i dtaca le faisnéis faoi na luachanna risíochta a bhaintear as cistí dílse dá dtagraítear san Airteagal céanna sin, trí úsáid a bhaint as teimpléad EU CC1 d’Iarscríbhinn VII a ghabhann leis an Rialachán seo agus trí na treoracha atá leagtha amach in Iarscríbhinn VIII a ghabhann leis an Rialachán seo a leanúint.

Airteagal 11

**Úsáid an chur chuige IBR maidir le priacal creidmheasa**

Na hinstitiúidí a dhéanann méideanna neamhchosanta ualaithe a ríomh ó thaobh priacail faoin gcur chuige IBR, nochtfaidh siad an fhaisnéis dá dtagraítear in Airteagail 438 agus 452 agus in Airteagal 453, pointí (g) go (j), de Rialachán (AE) Uimh. 575/2013 mar seo a leanas:

* + - 1. an fhaisnéis dá dtagraítear in Airteagal 452, pointí (a) go (f), de Rialachán (AE) Uimh. 575/2013 trí úsáid a bhaint as tábla EU CRE agus teimpléad EU CR6-A d’Iarscríbhinn XXI a ghabhann leis an Rialachán seo agus trí na treoracha atá leagtha amach in Iarscríbhinn XXII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 452, pointe (g), de Rialachán (AE) Uimh. 575/2013 trí úsáid a bhaint as teimpléad EU CR6 d’Iarscríbhinn XXI a ghabhann leis an Rialachán seo agus trí na treoracha atá leagtha amach in Iarscríbhinn XXII a ghabhann leis an Rialachán seo;
      3. an fhaisnéis dá dtagraítear in Airteagal 453, pointí (g) agus (j), de Rialachán (AE) Uimh. 575/2013 trí úsáid a bhaint as teimpléid EU CR7-A agus CR7 d’Iarscríbhinn XXI a ghabhann leis an Rialachán seo agus trí na treoracha atá leagtha amach in Iarscríbhinn XXII a ghabhann leis an Rialachán seo a leanúint;
      4. an fhaisnéis dá dtagraítear in Airteagal 438, pointe (h), de Rialachán (AE) Uimh. 575/2013 trí úsáid a bhaint as teimpléad EU CR8 d’Iarscríbhinn XXI a ghabhann leis an Rialachán seo agus trí na treoracha atá leagtha amach in Iarscríbhinn XXII a ghabhann leis an Rialachán seo a leanúint;
      5. an fhaisnéis dá dtagraítear in Airteagal 452, pointe (h), de Rialachán (AE) Uimh. 575/2013 trí úsáid a bhaint as teimpléid EU CR9 agus EU CR9.1 d’Iarscríbhinn XXI a ghabhann leis an Rialachán seo agus trí na treoracha atá leagtha amach in Iarscríbhinn XXII a ghabhann leis an Rialachán seo a leanúint.

Airteagal 12

**Iasachtú speisialaithe agus risíocht cothromais a nochtadh faoin gcur chuige simplí maidir le hualú riosca**

Déanfaidh institiúidí an fhaisnéis dá dtagraítear in Airteagal 438, pointe (e), de Rialachán (AE) Uimh. 575/2013 a nochtadh trí úsáid a bhaint as teimpléad EU CR10 d’Iarscríbhinn XXIII a ghabhann leis an Rialachán seo agus trí na treoracha atá leagtha amach in Iarscríbhinn XXIV a ghabhann leis an Rialachán seo a leanúint.

Airteagal 13

**Risíocht ar phriacal creidmheasa an chontrapháirtí a nochtadh**

Déanfaidh institiúidí an fhaisnéis dá dtagraítear in Airteagal 438 a nochtadh, pointe (h), agus in Airteagal 439 de Rialachán (AE) Uimh. 575/2013 mar a leanas:

* + - 1. an fhaisnéis dá dtagraítear in Airteagal 439, pointí (a) (b), (c) agus (d), de Rialachán (AE) Uimh. 575/2013 trí úsáid a bhaint as tábla EU CCRA d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 439, pointí (f), (g), (k) agus (m), de Rialachán (AE) Uimh. 575/2013 trí úsáid a bhaint as teimpléad EU CCR1 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      3. an fhaisnéis dá dtagraítear in Airteagal 439, pointe (h), de Rialachán (AE) Uimh. 575/2013 trí úsáid a bhaint as teimpléad EU CCR2 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      4. an fhaisnéis dá dtagraítear in Airteagal 439, pointe (l) de Rialachán (AE) Uimh. 575/2013 trí úsáid a bhaint as teimpléid EU CCR3 agus EU CCR4 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      5. an fhaisnéis dá dtagraítear in Airteagal 439, pointe (e), de Rialachán (AE) Uimh. 575/2013 trí úsáid a bhaint as teimpléad EU CCR5 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      6. an fhaisnéis dá dtagraítear in Airteagal 439, pointe (j), de Rialachán (AE) Uimh. 575/2013 trí úsáid a bhaint as teimpléad EU CCR6 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      7. an fhaisnéis dá dtagraítear in Airteagal 438, pointe (h), de Rialachán (AE) Uimh. 575/2013 trí úsáid a bhaint as teimpléad EU CCR7 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint;
      8. an fhaisnéis dá dtagraítear in Airteagal 439, pointe (i), de Rialachán (AE) Uimh. 575/2013 trí úsáid a bhaint as teimpléad EU CCR8 d’Iarscríbhinn XXV a ghabhann leis an Rialachán seo agus trí na treoracha atá leagtha amach in Iarscríbhinn XXVI a ghabhann leis an Rialachán seo a leanúint.

Airteagal 14

**Risíocht ar shuíomhanna urrúsúcháin a nochtadh**

Déanfaidh institiúidí an fhaisnéis dá dtagraítear in Airteagal 449 de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 449, pointí (a) go (i), de Rialachán (AE) Uimh. 575/2013 trí úsáid a bhaint as tábla EU SECA d’Iarscríbhinn XXVII a ghabhann leis an Rialachán seo agus trí na treoracha atá leagtha amach in Iarscríbhinn XXVIII a ghabhann leis an Rialachán seo a leanúint;
      2. an fhaisnéis dá dtagraítear in Airteagal 449, pointe (j), de Rialachán (AE) Uimh. 575/2013 trí úsáid a bhaint as teimpléid EU SEC1 agus EU SEC2 d’Iarscríbhinn XXVII a ghabhann leis an Rialachán seo agus trí na treoracha atá leagtha amach in Iarscríbhinn XXVIII a ghabhann leis an Rialachán seo a leanúint;
      3. an fhaisnéis dá dtagraítear in Airteagal 449, pointe (k), de Rialachán (AE) Uimh. 575/2013 trí úsáid a bhaint as teimpléid EU SEC3 agus EU SEC4 d’Iarscríbhinn XXVII a ghabhann leis an Rialachán seo agus trí na treoracha atá leagtha amach in Iarscríbhinn XXVIII a ghabhann leis an Rialachán seo a leanúint;
      4. an fhaisnéis dá dtagraítear in Airteagal 449, pointe (l), de Rialachán (AE) Uimh. 575/2013 trí úsáid a bhaint as teimpléid EU SEC5 d’Iarscríbhinn XXVII a ghabhann leis an Rialachán seo agus trí na treoracha atá leagtha amach in Iarscríbhinn XXVIII a ghabhann leis an Rialachán seo a leanúint.

Airteagal 15

**Úsáid an chur chuige chaighdeánaithe agus na samhlacha inmheánacha do phriacal margaidh a nochtadh**

1. Déanfaidh institiúidí an fhaisnéis dá dtagraítear in Airteagal 445 de Rialachán (AE) Uimh. 575/2013 a nochtadh trí úsáid a bhaint as teimpléad EU MR1 d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint.
2. Déanfaidh institiúidí an fhaisnéis dá dtagraítear in Airteagail 435, 438 agus 455 de Rialachán (AE) Uimh. 575/2013 a nochtadh mar a leanas:
   * + 1. an fhaisnéis maidir le priacal margaidh dá dtagraítear in Airteagal 435(1), pointí (a) go (d), de Rialachán (AE) Uimh. 575/2013 trí úsáid a bhaint as tábla EU MRA d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint;
       2. an fhaisnéis dá dtagraítear in Airteagal 455, pointí (a) (b), (c) agus (f), de Rialachán (AE) Uimh. 575/2013 trí úsáid a bhaint as tábla EU MRB d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint;
       3. an fhaisnéis dá dtagraítear in Airteagal 455, pointe (e), de Rialachán (AE) Uimh. 575/2013 trí úsáid a bhaint as teimpléad EU MR2-A d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint;
       4. an fhaisnéis maidir le samhlacha priacail margaidh inmheánaigh dá dtagraítear in Airteagal 438, pointe (h), de Rialachán (AE) Uimh. 575/2013 trí úsáid a bhaint as teimpléad EU MR2-B d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint;
       5. an fhaisnéis dá dtagraítear in Airteagal 455, pointe (d), de Rialachán (AE) Uimh. 575/2013 trí úsáid a bhaint as teimpléad EU MR3 d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint;
       6. an fhaisnéis dá dtagraítear in Airteagal 455, pointe (g), de Rialachán (AE) Uimh. 575/2013 trí úsáid a bhaint as teimpléad EU MR4 d’Iarscríbhinn XXIX a ghabhann leis an Rialachán seo agus trí na treoracha atá leagtha amach in Iarscríbhinn XXX a ghabhann leis an Rialachán seo a leanúint.

Airteagal 16

**Priacal oibriúcháin a nochtadh**

Déanfaidh institiúidí an fhaisnéis dá dtagraítear in Airteagal 435, in Airteagal 438, pointe (d), agus in Airteagail 446 agus 454 de Rialachán (AE) Uimh. 575/2013 a nochtadh trí úsáid a bhaint as tábla EU ORA agus as teimpléad EU OR1 d’Iarscríbhinn XXXI a ghabhann leis an Rialachán seo agus trí na treoracha atá leagtha amach in Iarscríbhinn XXXII a ghabhann leis an Rialachán seo a leanúint.

Airteagal 17

**Beartas luacha saothair a nochtadh**

Déanfaidh institiúidí an fhaisnéis dá dtagraítear in Airteagal 450 de Rialachán (AE) Uimh. 575/2013 a nochtadh mar a leanas:

* + - 1. an fhaisnéis dá dtagraítear in Airteagal 450(1), pointí (a) go (f), agus i bpointí (j) agus (k), agus an fhaisnéis dá dtagraítear in Airteagal 450(2) den Rialachán sin, trí úsáid a bhaint as tábla EU REMA d’Iarscríbhinn XXXIII a ghabhann leis an Rialachán seo agus trí na treoracha atá leagtha amach in Iarscríbhinn XXXIV a ghabhann leis an Rialachán seo a leanúint;
      2. an fhaisnéis dá dtagraítear in Airteagal 450(1), pointí (h)(i) agus (h)(ii), de Rialachán (AE) Uimh. 575/2013 trí úsáid a bhaint as teimpléad EU REM1 d’Iarscríbhinn XXXIII a ghabhann leis an Rialachán seo agus trí na treoracha atá leagtha amach in Iarscríbhinn XXXIV a ghabhann leis an Rialachán seo a leanúint;
      3. an fhaisnéis dá dtagraítear in Airteagal 450(1), pointí (h)(v), (h)(vi) agus (h)(vii), de Rialachán (AE) Uimh. 575/2013 trí úsáid a bhaint as teimpléad EU REM2 d’Iarscríbhinn XXXIII a ghabhann leis an Rialachán seo agus trí na treoracha atá leagtha amach in Iarscríbhinn XXXIV a ghabhann leis an Rialachán seo a leanúint;
      4. an fhaisnéis dá dtagraítear in Airteagal 450(1), pointí (h)(iii) agus (h)(iv), de Rialachán (AE) Uimh. 575/2013 trí úsáid a bhaint as teimpléad EU REM3 d’Iarscríbhinn XXXIII a ghabhann leis an Rialachán seo agus trí na treoracha atá leagtha amach in Iarscríbhinn XXXIV a ghabhann leis an Rialachán seo a leanúint;
      5. an fhaisnéis dá dtagraítear in Airteagal 450(1), pointí (g) agus (i), de Rialachán (AE) Uimh. 575/2013 trí úsáid a bhaint as teimpléid EU REM4 agus EU REM5 d’Iarscríbhinn XXXIII a ghabhann leis an Rialachán seo agus trí na treoracha atá leagtha amach in Iarscríbhinn XXXIV a ghabhann leis an Rialachán seo a leanúint.

Airteagal 18

**Sócmhainní ualaithe agus neamhualaithe a nochtadh**

Déanfaidh institiúidí an fhaisnéis dá dtagraítear in Airteagal 443 de Rialachán (AE) Uimh. 575/2013 a nochtadh trí úsáid a bhaint as teimpléid EU AE1, EU AE2 agus EU AE3 agus as an tábla EU AE4 d’Iarscríbhinn XXXV a ghabhann leis an Rialachán seo agus trí na treoracha atá leagtha amach in Iarscríbhinn XXXVI a ghabhann leis an Rialachán seo a leanúint.

Airteagal 19

**Forálacha ginearálta**

1. I gcás ina bhfágfaidh institiúid nochtadh amháin nó níos mó ar lár i gcomhréir le hAirteagal 432 de Rialachán (AE) Uimh. 575/2013, ní dhéanfar uimhriú na rónna nó na gcolún a choigeartú.
2. Déanfaidh institiúidí nóta soiléir san insint a ghabhann leis an teimpléad nó leis an tábla lena mbaineann ina gcuirfear in iúl cé na rónna nó na colúin nár líonadh isteach agus luafar sa nóta sin an chúis gur fágadh an nochtadh ar lár.
3. An fhaisnéis a cheanglaítear le hAirteagal 431 de Rialachán (AE) Uimh. 575/2013, beidh sí soiléir agus cuimsitheach, rud a fhágfaidh go mbeidh úsáideoirí na faisnéise sin in ann na nochtuithe cainníochtúla a thuiscint, agus cuirfear í in aice leis na teimpléid a bhaineann léi.
4. Cuirfear luachanna uimhriúla i láthair mar a leanas:
   * + 1. déanfar sonraí airgeadaíochta cainníochtúla a nochtadh ag baint úsáide as beachtas íosta is ionann agus na milliúin aonad;
       2. déanfar sonraí cainníochtúla a nochtar mar ‘Céatadán’ a shloinneadh in aghaidh an aonaid agus beachtas íosta acu is ionann agus ceithre dheachúil.
5. Chomh maith leis an bhfaisnéis a nochtar i gcomhréir leis an Rialachán seo, cuirfidh institiúidí an fhaisnéis seo a leanas ar fáil freisin:
   * + 1. dáta tagartha nochta agus tréimhse thagartha nochta;
       2. airgeadra tuairiscithe;
       3. ainm agus, i gcás inarb ábhartha, aitheantóir eintitis dhlítheanaigh (LEI) na hinstitiúide nochta;
       4. i gcás inarb ábhartha, an caighdeán cuntasaíochta a úsáideadh;
       5. i gcás inarb ábhartha, raon feidhme an chomhdhlúthaithe.

Airteagal 20

**Aisghairm**

Déantar Rialachán Cur Chun Feidhme (AE) Uimh. 1423/2013, Rialachán Tarmligthe (AE) 2015/1555, Rialachán Cur Chun Feidhme (AE) 2016/200 agus Rialachán Tarmligthe (AE) 2017/2295 a aisghairm.

Airteagal 21

**Teacht i bhfeidhm**

Tiocfaidh an Rialachán seo i bhfeidhm an fichiú lá tar éis lá a fhoilsithe in *Iris Oifigiúil an Aontais Eorpaigh*.

Beidh feidhm aige ón 28 Meitheamh 2021.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil,

Thar ceann an Choimisiúin

An tUachtarán

Ursula von der Leyen

1. IO L 176, 27.6.2013, lch. 1. [↑](#footnote-ref-2)
2. Coiste Basel um Maoirseacht ar Bhaincéireacht an Bhainc um Shocraíochtaí Idirnáisiúnta, ceanglais maidir le Nochtadh DIS, mí na Nollag 2019. [↑](#footnote-ref-3)
3. Rialachán (AE) Uimh. 575/2013 ó Pharlaimint na hEorpa agus ón gComhairle an 26 Meitheamh 2013 maidir le ceanglais stuamachta i gcomhair institiúidí creidmheasa agus gnólachtaí infheistíochta, agus lena leasaítear Rialachán (AE) Uimh. 648/2012 ([IO L 176, 27.6.2013, lch. 1](https://eur-lex.europa.eu/legal-content/EN/AUTO/?uri=OJ:L:2013:176:TOC)). [↑](#footnote-ref-4)
4. Rialachán Cur Chun Feidhme (AE) Uimh. 1423/2013 ón gCoimisiún an 20 Nollaig 2013 lena leagtar síos caighdeáin theicniúla cur chun feidhme le haghaidh institiúidí i dtaca le ceanglais maidir le nochtadh cistí dílse de réir Rialachán (AE) Uimh. 575/2013 ó Pharlaimint na hEorpa agus ón gComhairle (IO L 355, 31.12.2013, lch. 60). [↑](#footnote-ref-5)
5. Rialachán Tarmligthe ón gCoimisiún (AE) Uimh. 2015/1555 an Déardaoin 28 Bealtaine 2015 lena bhforlíontar Rialachán (AE) Uimh. 575/2013 ó Pharlaimint na hEorpa agus ón gComhairle maidir le caighdeáin theicniúla rialála i dtaca le faisnéis a nochtadh maidir le hinstitiúidí a bheith ag comhlíonadh an cheanglais le haghaidh chaipiteal maolánach frith-thimthriallach i gcomhréir le hAirteagal 440 (IO L 244, 19.9.2015, lch 1). [↑](#footnote-ref-6)
6. Rialachán Cur Chun Feidhme (AE) 2016/200 ón gCoimisiún an 15 Feabhra 2016 lena leagtar síos caighdeáin theicniúla cur chun feidhme le haghaidh institiúidí maidir leis an gcóimheas giarála a nochtadh, de réir Rialachán (AE) Uimh. 575/2013 ó Pharlaimint na hEorpa agus ón gComhairle (IO L 39, 16.2.2016, lch. 5). [↑](#footnote-ref-7)
7. Rialachán Tarmligthe ón gCoimisiún (AE) Uimh. 2017/2295 an 4 Meán Fómhair 2017 lena bhforlíontar Rialachán (AE) Uimh. 575/2013 ó Pharlaimint na hEorpa agus ón gComhairle maidir le caighdeáin theicniúla rialála i dtaca le sócmhainní ualaithe agus neamhualaithe a nochtadh (IO L 329, 13.12.2017, lch 6). [↑](#footnote-ref-8)
8. Treoirlínte EBA/GL/2018/10 ón Údarás Baincéireachta Eorpach an 17 Nollaig 2018 maidir risíochtaí neamhthuillmheacha agus staonta a nochtadh. [↑](#footnote-ref-9)
9. Rialachán (AE) 2017/2401 ó Pharlaimint na hEorpa agus ón gComhairle an 12 Nollaig 2017 lena leasaítear Rialachán (AE) Uimh. 575/2013 maidir le ceanglais stuamachta i gcomhair institiúidí creidmheasa agus gnólachtaí infheistíochta (IO L 347, 28.12.2017, lch. 1). [↑](#footnote-ref-10)
10. Rialachán (AE) 2017/2402 ó Pharlaimint na hEorpa agus ón gComhairle an 12 Nollaig 2017 lena leagtar síos creat ginearálta maidir le hurrúsú agus lena gcruthaítear creat sonrach maidir le hurrúsú simplí trédhearcach caighdeánaithe, agus lena leasaítear Treoracha 2009/65/CE, 2009/138/CE agus Treoir 2011/61/AE agus Rialacháin (CE) Uimh. 1060/2009 agus (AE) Uimh. 648/2012 (IO L 347, 28.12.2017, lch. 35). [↑](#footnote-ref-11)
11. Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (An tÚdarás Baincéireachta Eorpach), lena leasaítear Cinneadh Uimh. 716/2009/CE agus lena n‑aisghairtear Cinneadh 2009/78/CE ón gCoimisiún (IO L 331, 15.12.2010, lch. 12). [↑](#footnote-ref-12)