

VYKONÁVACIE NARIADENIE KOMISIE (EÚ) …/...

z XXX,

ktorým sa stanovujú vykonávacie technické predpisy, pokiaľ ide o zverejňovanie informácií uvedených v ôsmej časti hlavách II a III nariadenia Európskeho parlamentu a Rady (EÚ) č. 575/2013 inštitúciami, a ktorým sa zrušuje vykonávacie nariadenie Komisie (EÚ) č. 1423/2013, delegované nariadenie Komisie (EÚ) 2015/1555, vykonávacie nariadenie Komisie (EÚ) 2016/200 a delegované nariadenie Komisie (EÚ) 2017/2295

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012[[1]](#footnote-2), a najmä na jeho článok 434a,

keďže:

1. Bazilejský výbor pre bankový dohľad (BCBS) uverejnil v decembri 2019 konsolidovaný bazilejský rámec vrátane aktualizovaných požiadaviek na zverejňovanie informácií z piliera 3[[2]](#footnote-3), ktoré boli do nariadenia Európskeho parlamentu a Rady (EÚ) č. 575/2013 väčšinou zavedené nariadením Európskeho parlamentu a Rady (EÚ) 2019/876[[3]](#footnote-4). Na vykonanie uvedených zmien by sa mal stanoviť konzistentný a úplný rámec zverejňovania informácií z piliera 3.
2. Vykonávacím nariadením Komisie (EÚ) č. 1423/2013[[4]](#footnote-5), delegovaným nariadením Komisie (EÚ) 2015/1555[[5]](#footnote-6), vykonávacím nariadením Komisie (EÚ) 2016/200[[6]](#footnote-7) a delegovaným nariadením Komisie (EÚ) 2017/2295[[7]](#footnote-8) sa stanovujú jednotné formáty, vzory a tabuľky pre vlastné zdroje, proticyklické kapitálové vankúše, ukazovateľ finančnej páky a zaťaženosť aktív. Jednotné formáty, vzory a tabuľky by sa preto mali rozšíriť tak, aby zahŕňali zverejňovanie iných prudenciálnych aspektov, ktoré sa musia zverejniť podľa nariadenia (EÚ) 2019/876. Konkrétnejšie by sa mal zaviesť vzor pre zverejňovanie kľúčových ukazovateľov, ktorý účastníkom trhu uľahčí prístup ku kľúčovým informáciám inštitúcií o vlastných zdrojoch a likvidite.
3. Vzory a tabuľky používané na zverejňovanie informácií by mali poskytovať dostatočne komplexné a porovnateľné informácie, aby sa používateľom týchto informácií umožnilo posúdiť rizikové profily inštitúcií a stupeň ich súladu s nariadením (EÚ) č. 575/2013. S cieľom zohľadniť zásadu proporcionality by sa však vo formátoch, vzoroch a tabuľkách na zverejňovanie informácií mali zohľadňovať rozdiely vo veľkosti a zložitosti medzi jednotlivými inštitúciami, ktoré vedú k výskytu rôznych úrovní a druhov rizík, a to tak, že sa pre rozšírené zverejňovanie informácií zahrnú dodatočné prahové hodnoty.
4. Nariadením (EÚ) 2019/876 sa do nariadenia (EÚ) č. 575/2013 zaviedol nový kalibrovaný ukazovateľ finančnej páky a vankúš ukazovateľa finančnej páky pre globálne systémovo významné inštitúcie (G-SII). Na vykonanie uvedenej zmeny a potrebných úprav vo výpočte expozícií treba stanoviť vzory a tabuľky.
5. Nariadením (EÚ) 2019/876 sa do nariadenia (EÚ) č. 575/2013 zaviedli nové požiadavky na zverejňovanie informácií o ukazovateli čistého stabilného financovania. Na vykonanie uvedenej zmeny treba stanoviť vzor pre tieto nové požiadavky na zverejňovanie.
6. Nariadením (EÚ) 2019/876 sa v nariadení (EÚ) č. 575/2013 štandardizované prístupy ku kreditnému riziku protistrany nahradili štandardizovaným prístupom ku kreditnému riziku protistrany (SA-CCR), ktorý je citlivejší na riziko, a zjednodušeným prístupom SA-CCR pre inštitúcie, ktoré spĺňajú vopred vymedzené kritériá oprávnenosti. Okrem toho sa v nariadení (EÚ) 2019/876 zrevidovala metóda pôvodnej expozície. Na vykonanie uvedených zmien treba zaviesť komplexný súbor tabuliek a vzorov na zverejňovanie informácií.
7. Nariadením (EÚ) 2019/876 sa do nariadenia (EÚ) č. 575/2013 zaviedla nová požiadavka na zverejňovanie informácií o bezproblémových a problémových expozíciách a o expozíciách s úľavou vrátane zverejňovania informácií o prijatých kolateráloch a finančných zárukách. Na vykonanie uvedenej zmeny a uvedených nových požiadaviek na zverejňovanie informácií treba zaviesť komplexný súbor vzorov a tabuliek. Z dôvodu jednoduchosti a konzistentnosti by uvedené vzory a tabuľky mali byť založené na vzoroch a tabuľkách na zverejňovanie informácií, ktoré už orgán EBA vypracoval vo svojich usmerneniach týkajúcich sa zverejňovania problémových expozícií a expozícií s úľavou[[8]](#footnote-9).
8. Nariadením Európskeho parlamentu a Rady (EÚ) 2017/2401[[9]](#footnote-10) sa zmenilo nariadenie (EÚ) č. 575/2013 s cieľom zohľadniť v kapitálových požiadavkách stanovených v uvedenom nariadení osobitné vlastnosti STS sekuritizácií, ako sa stanovuje v nariadení Európskeho parlamentu a Rady (EÚ) 2017/2402[[10]](#footnote-11). Na zohľadnenie uvedenej zmeny treba zaviesť nové vzory a tabuľky na zverejňovanie kvantitatívnych a kvalitatívnych informácií o sekuritizácii.
9. Nariadením (EÚ) 2019/876 sa zmenili určité požiadavky na zverejňovanie informácií o odmeňovaní stanovené v nariadení (EÚ) č. 575/2013 s cieľom zabezpečiť, aby politiky a postupy odmeňovania pre kategórie zamestnancov, ktorých profesionálne činnosti majú významný vplyv na rizikový profil inštitúcie, boli v súlade s účinným riadením rizík. Mal by sa stanoviť súbor vzorov a tabuliek na zverejňovanie informácií, ktorými by sa vykonávali uvedené požiadavky na zverejňovanie.
10. S cieľom poskytnúť inštitúciám komplexný integrovaný súbor jednotných formátov, vzorov a tabuliek na zverejňovanie informácií a zabezpečiť vysokokvalitné zverejňovanie treba zaviesť jednotný súbor technických predpisov o zverejňovaní. Preto treba zrušiť vykonávacie nariadenie (EÚ) č. 1423/2013, delegované nariadenie (EÚ) 2015/1555, vykonávacie nariadenie (EÚ) 2016/200 a delegované nariadenie (EÚ) 2017/2295.
11. S cieľom zabezpečiť včasné a kvalitné zverejňovanie informácií inštitúciami by sa im mal poskytnúť dostatočný čas na to, aby prispôsobili svoje interné systémy zverejňovania.
12. Toto nariadenie vychádza z návrhu vykonávacích technických predpisov, ktorý Komisii predložil Európsky orgán pre bankovníctvo (EBA).
13. Orgán EBA uskutočnil otvorené verejné konzultácie o návrhu vykonávacích technických predpisov, z ktorého vychádza toto nariadenie, analyzoval možné súvisiace náklady a prínosy a požiadal o poradenstvo Skupinu zainteresovaných strán v bankovníctve zriadenú v súlade s článkom 37 nariadenia Európskeho parlamentu a Rady (EÚ) č. 1093/2010[[11]](#footnote-12),

PRIJALA TOTO NARIADENIE:

Článok 1

**Zverejňovanie kľúčových ukazovateľov a prehľad hodnôt rizikovo vážených expozícií**

1. Inštitúcie zverejňujú informácie uvedené v článku 447 písm. a) až g) a v článku 438 písm. b) nariadenia (EÚ) č. 575/2013 použitím vzoru EU KM1 uvedeného v prílohe I k tomuto nariadeniu a podľa pokynov uvedených v prílohe II k tomuto nariadeniu.
2. Inštitúcie zverejňujú informácie uvedené v článku 438 písm. d) nariadenia (EÚ) č. 575/2013 použitím vzoru EU OV1 uvedeného v prílohe I k tomuto nariadeniu a podľa pokynov uvedených v prílohe II k tomuto nariadeniu.
3. Inštitúcie zverejňujú informácie uvedené v článku 438 písm. a) a c) nariadenia (EÚ) č. 575/2013 použitím tabuľky EU OVC uvedenej v prílohe I k tomuto nariadeniu a podľa pokynov uvedených v prílohe II k tomuto nariadeniu.
4. Inštitúcie zverejňujú informácie uvedené v článku 438 písm. f) a g) nariadenia (EÚ) č. 575/2013 použitím vzorov EU INS1 a EU INS2 uvedených v prílohe I k tomuto nariadeniu a podľa pokynov uvedených v prílohe II k tomuto nariadeniu.

Článok 2

**Zverejňovanie informácií o cieľoch a politikách riadenia rizík**

Inštitúcie zverejňujú informácie uvedené v článku 435 nariadenia (EÚ) č. 575/2013 použitím tabuliek EU OVA a EU OVB uvedených v prílohe III k tomuto nariadeniu a podľa pokynov uvedených v prílohe IV k tomuto nariadeniu.

Článok 3

**Zverejňovanie informácií o rozsahu uplatňovania**

1. Inštitúcie zverejňujú informácie uvedené v článku 436 písm. b) a c) nariadenia (EÚ) č. 575/2013 použitím vzorov EU LI1 a EU LI3 uvedených v prílohe V k tomuto nariadeniu a podľa pokynov uvedených v prílohe VI k tomuto nariadeniu.
2. Inštitúcie zverejňujú informácie uvedené v článku 436 písm. b) a d) nariadenia (EÚ) č. 575/2013 použitím vzoru EU LI2 a tabuľky EU LIA uvedených v prílohe V k tomuto nariadeniu a podľa pokynov uvedených v prílohe VI k tomuto nariadeniu.
3. Inštitúcie zverejňujú informácie uvedené v článku 436 písm. e) nariadenia (EÚ) č. 575/2013 použitím vzoru EU PV1 uvedeného v prílohe V k tomuto nariadeniu a podľa pokynov uvedených v prílohe VI k tomuto nariadeniu.
4. Inštitúcie zverejňujú informácie uvedené v článku 436 písm. f), g) a h) nariadenia (EÚ) č. 575/2013 použitím tabuľky EU LIB uvedenej v prílohe V k tomuto nariadeniu a podľa pokynov uvedených v prílohe VI k tomuto nariadeniu.

Článok 4

**Zverejňovanie informácií o vlastných zdrojoch**

Inštitúcie zverejňujú informácie uvedené v článku 437 nariadenia (EÚ) č. 575/2013 takto:

a) informácie uvedené v článku 437 písm. a), d), e) a f) nariadenia (EÚ) č. 575/2013 použitím vzorov EU CC1 a EU CC2 uvedených v prílohe VII k tomuto nariadeniu a podľa pokynov uvedených v prílohe VIII k tomuto nariadeniu;

b) informácie uvedené v článku 437 písm. b) a c) nariadenia (EÚ) č. 575/2013 použitím tabuľky EU CCA uvedenej v prílohe VII k tomuto nariadeniu a podľa pokynov uvedených v prílohe VIII k tomuto nariadeniu.

Článok 5

**Zverejňovanie informácií o proticyklických kapitálových vankúšoch**

Inštitúcie zverejňujú informácie uvedené v článku 440 nariadenia (EÚ) č. 575/2013 takto:

a) informácie uvedené v článku 440 písm. a) nariadenia (EÚ) č. 575/2013 použitím vzoru EU CCYB1 uvedeného v prílohe IX k tomuto nariadeniu a podľa pokynov uvedených v prílohe X k tomuto nariadeniu;

b) informácie uvedené v článku 440 písm. b) nariadenia (EÚ) č. 575/2013 použitím vzoru EU CCYB2 uvedeného v prílohe IX k tomuto nariadeniu a podľa pokynov uvedených v prílohe X k tomuto nariadeniu.

Článok 6

**Zverejňovanie informácií o ukazovateli finančnej páky**

Inštitúcie zverejňujú informácie uvedené v článku 451 nariadenia (EÚ) č. 575/2013 takto:

a) informácie uvedené v článku 451 ods. 1 písm. a), b) a c) a v článku 451 ods. 2 a 3 nariadenia (EÚ) č. 575/2013 použitím vzorov EU LR1, EU LR2 a EU LR3 uvedených v prílohe XI k tomuto nariadeniu a podľa pokynov uvedených v prílohe XII k tomuto nariadeniu;

b) informácie uvedené v článku 451 ods. 1 písm. d) a e) nariadenia (EÚ) č. 575/2013 použitím tabuľky EU LRA uvedenej v prílohe XI k tomuto nariadeniu a podľa pokynov uvedených v prílohe XII k tomuto nariadeniu.

Článok 7

**Zverejňovanie informácií o požiadavkách na likviditu**

Inštitúcie zverejňujú informácie uvedené v článku 435 ods. 1 a v článku 451a nariadenia (EÚ) č. 575/2013 takto:

a) informácie uvedené v článku 435 ods. 1 a v článku 451a ods. 4 nariadenia (EÚ) č. 575/2013 použitím tabuľky EU LIQA uvedenej v prílohe XIII k tomuto nariadeniu a podľa pokynov uvedených v prílohe XIV k tomuto nariadeniu;

b) informácie uvedené v článku 451a ods. 2 nariadenia (EÚ) č. 575/2013 použitím vzoru EU LIQ1 a tabuľky EU LIQB uvedených v prílohe XIII k tomuto nariadeniu a podľa pokynov uvedených v prílohe XIV k tomuto nariadeniu;

c) informácie uvedené v článku 451a ods. 3 nariadenia (EÚ) č. 575/2013 použitím vzoru EU LIQ2 uvedeného v prílohe XIII k tomuto nariadeniu a podľa pokynov uvedených v prílohe XIV k tomuto nariadeniu.

Článok 8

**Zverejňovanie informácií o expozíciách voči kreditnému riziku a riziku zníženia kvality pohľadávok z iných ako kreditných dôvodov a o kreditnej kvalite**

1. Inštitúcie zverejňujú informácie uvedené v článkoch 435 a 442 nariadenia (EÚ) č. 575/2013 takto:

a) informácie uvedené v článku 435 ods. 1 písm. a), b), d) a f) nariadenia (EÚ) č. 575/2013 použitím tabuľky EU CRA uvedenej v prílohe XV k tomuto nariadeniu a podľa pokynov uvedených v prílohe XVI k tomuto nariadeniu;

b) informácie uvedené v článku 442 písm. a) a b) nariadenia (EÚ) č. 575/2013 použitím tabuľky EU CRB uvedenej v prílohe XV k tomuto nariadeniu a podľa pokynov uvedených v prílohe XVI k tomuto nariadeniu;

c) informácie uvedené v článku 442 písm. d) nariadenia (EÚ) č. 575/2013 použitím vzoru EU CQ3 uvedeného v prílohe XV k tomuto nariadeniu a podľa pokynov uvedených v prílohe XVI k tomuto nariadeniu;

d) informácie uvedené v článku 442 písm. g) nariadenia (EÚ) č. 575/2013 použitím vzoru EU CR1-A uvedeného v prílohe XV k tomuto nariadeniu a podľa pokynov uvedených v prílohe XVI k tomuto nariadeniu;

e) informácie uvedené v článku 442 písm. f) nariadenia (EÚ) č. 575/2013 použitím vzoru EU CR2 uvedeného v prílohe XV k tomuto nariadeniu a podľa pokynov uvedených v prílohe XVI k tomuto nariadeniu.

1. Inštitúcie zverejňujú informácie uvedené v článku 442 písm. c), e) a f) nariadenia (EÚ) č. 575/2013 použitím vzorov EU CR1, EU CQ1 a EU CQ7, stĺpcov a, c, e, f a g vzoru EU CQ4 a stĺpcov a, c, e a f vzoru EU CQ5 uvedených v prílohe XV k tomuto nariadeniu a podľa pokynov uvedených v prílohe XVI k tomuto nariadeniu.
2. Veľké inštitúcie, ktorých pomer medzi hrubou účtovnou hodnotou úverov a preddavkov, na ktoré sa vzťahuje článok 47a ods. 3 nariadenia (EÚ) č. 575/2013, a celkovou hrubou účtovnou hodnotou úverov a preddavkov, na ktoré sa vzťahuje článok 47a ods. 1 nariadenia (EÚ) č. 575/2013, je rovný alebo vyšší ako 5 %, zverejňujú popri vzoroch a stĺpcoch uvedených v odseku 2 aj informácie uvedené v článku 442 písm. c) a f) nariadenia (EÚ) č. 575/2013, a to použitím vzorov EU CR2a, EU CQ2, EU CQ6 a EU CQ8 a stĺpcov b a d vzorov EU CQ4 a EU CQ5 uvedených v prílohe XV k tomuto nariadeniu a podľa pokynov uvedených v prílohe XVI. Uvedené informácie zverejňujú raz ročne.
3. Na účely odseku 3 sú úvery a preddavky klasifikované ako držané na predaj, pokladničné zostatky v centrálnych bankách a ostatné vklady splatné na požiadanie vylúčené z menovateľa aj čitateľa daného pomeru.
4. Inštitúcie začnú zverejňovať informácie podľa odseku 3, ak dosiahli alebo prekročili prahovú hodnotu 5 % stanovenú v uvedenom odseku v dvoch po sebe nasledujúcich štvrťrokoch počas štyroch štvrťrokov pred referenčným dátumom zverejnenia. K referenčnému dátumu prvého zverejnenia inštitúcie zverejňujú príslušné informácie použitím vzorov stanovených v uvedenom odseku, ak k referenčnému dátumu zverejnenia presahujú prahovú hodnotu 5 %.
5. Inštitúcie prestávajú byť povinné zverejňovať informácie podľa odseku 3, ak počas troch po sebe nasledujúcich štvrťrokov počas štyroch štvrťrokov pred referenčným dátumom zverejnenia klesli pod prahovú hodnotu 5 %.

Článok 9

**Zverejňovanie informácií o používaní postupov zmierňovania kreditného rizika**

Inštitúcie zverejňujú informácie uvedené v článku 453 písm. a) až f) nariadenia (EÚ) č. 575/2013 takto:

a) informácie uvedené v článku 453 písm. a) až e) nariadenia (EÚ) č. 575/2013 použitím tabuľky EU CRC uvedenej v prílohe XVII k tomuto nariadeniu a podľa pokynov uvedených v prílohe XVIII k tomuto nariadeniu;

b) informácie uvedené v článku 453 písm. f) nariadenia (EÚ) č. 575/2013 použitím vzoru EU CR3 uvedeného v prílohe XVII k tomuto nariadeniu a podľa pokynov uvedených v prílohe XVIII k tomuto nariadeniu.

Článok 10

**Zverejňovanie informácií o používaní štandardizovaného prístupu**

Inštitúcie, ktoré vypočítavajú hodnoty rizikovo vážených expozícií na základe štandardizovaného prístupu, zverejňujú informácie uvedené v článku 444 a v článku 453 písm. g), h) a i) nariadenia (EÚ) č. 575/2013 takto:

a) informácie uvedené v článku 444 písm. a) až d) nariadenia (EÚ) č. 575/2013 použitím tabuľky EU CRD uvedenej v prílohe XIX k tomuto nariadeniu a podľa pokynov uvedených v prílohe XX k tomuto nariadeniu;

b) informácie uvedené v článku 453 písm. g), h) a i) a v článku 444 písm. e) nariadenia (EÚ) č. 575/2013 použitím vzoru EU CR4 uvedeného v prílohe XIX k tomuto nariadeniu a podľa pokynov uvedených v prílohe XX k tomuto nariadeniu;

c) informácie uvedené v článku 444 písm. e) nariadenia (EÚ) č. 575/2013 použitím vzoru EU CR5 uvedeného v prílohe XIX k tomuto nariadeniu a podľa pokynov uvedených v prílohe XX k tomuto nariadeniu a v prípade informácií o hodnotách expozícií odpočítaných od vlastných zdrojov uvedených v tom istom článku použitím vzoru EU CC1 uvedeného v prílohe VII k tomuto nariadeniu a podľa pokynov uvedených v prílohe VIII k tomuto nariadeniu.

Článok 11

**Zverejňovanie informácií o používaní prístupu IRB na kreditné riziko**

Inštitúcie, ktoré vypočítavajú hodnoty rizikovo vážených expozícií na základe prístupu IRB, zverejňujú informácie uvedené v článkoch 438 a 452 a v článku 453 písm. g) a j) nariadenia (EÚ) č. 575/2013 takto:

a) informácie uvedené v článku 452 písm. a) až f) nariadenia (EÚ) č. 575/2013 použitím tabuľky EU CRE a vzoru EU CR6-A uvedených v prílohe XXI k tomuto nariadeniu a podľa pokynov uvedených v prílohe XXII k tomuto nariadeniu;

b) informácie uvedené v článku 452 písm. g) nariadenia (EÚ) č. 575/2013 použitím vzoru EU CR6 uvedeného v prílohe XXI k tomuto nariadeniu a podľa pokynov uvedených v prílohe XXII k tomuto nariadeniu;

c) informácie uvedené v článku 453 písm. g) a j) nariadenia (EÚ) č. 575/2013 použitím vzorov EU CR7-A a EU CR7 uvedených v prílohe XXI k tomuto nariadeniu a podľa pokynov uvedených v prílohe XXII k tomuto nariadeniu;

d) informácie uvedené v článku 438 písm. h) nariadenia (EÚ) č. 575/2013 použitím vzoru EU CR8 uvedeného v prílohe XXI k tomuto nariadeniu a podľa pokynov uvedených v prílohe XXII k tomuto nariadeniu;

e) informácie uvedené v článku 452 písm. h) nariadenia (EÚ) č. 575/2013 použitím vzorov EU CR9 a EU CR9.1 uvedených v prílohe XXI k tomuto nariadeniu a podľa pokynov uvedených v prílohe XXII k tomuto nariadeniu.

Článok 12

**Zverejňovanie špecializovaného financovania a kapitálových expozícií v rámci jednoduchého prístupu založeného na použití rizikovej váhy**

Inštitúcie zverejňujú informácie uvedené v článku 438 písm. e) nariadenia (EÚ) č. 575/2013 použitím vzoru EU CR10 uvedeného v prílohe XXIII k tomuto nariadeniu a podľa pokynov uvedených v prílohe XXIV k tomuto nariadeniu.

Článok 13

**Zverejňovanie informácií o expozíciách voči kreditnému riziku protistrany**

Inštitúcie zverejňujú informácie uvedené v článku 438 písm. h) a v článku 439 nariadenia (EÚ) č. 575/2013 takto:

a) informácie uvedené v článku 439 písm. a), b), c) a d) nariadenia (EÚ) č. 575/2013 použitím tabuľky EU CCRA uvedenej v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

b) informácie uvedené v článku 439 písm. f), g), k) a m) nariadenia (EÚ) č. 575/2013 použitím vzoru EU CCR1 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

c) informácie uvedené v článku 439 písm. h) nariadenia (EÚ) č. 575/2013 použitím vzoru EU CCR2 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

d) informácie uvedené v článku 439 písm. l) nariadenia (EÚ) č. 575/2013 použitím vzorov EU CCR3 a EU CCR4 uvedených v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

e) informácie uvedené v článku 439 písm. e) nariadenia (EÚ) č. 575/2013 použitím vzoru EU CCR5 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

f) informácie uvedené v článku 439 písm. j) nariadenia (EÚ) č. 575/2013 použitím vzoru EU CCR6 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

g) informácie uvedené v článku 438 písm. h) nariadenia (EÚ) č. 575/2013 použitím vzoru EU CCR7 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu;

h) informácie uvedené v článku 439 písm. i) nariadenia (EÚ) č. 575/2013 použitím vzoru EU CCR8 uvedeného v prílohe XXV k tomuto nariadeniu a podľa pokynov uvedených v prílohe XXVI k tomuto nariadeniu.

Článok 14

**Zverejňovanie informácií o expozíciách voči sekuritizačným pozíciám**

Inštitúcie zverejňujú informácie uvedené v článku 449 nariadenia (EÚ) č. 575/2013 takto:

a) informácie uvedené v článku 449 písm. a) až i) nariadenia (EÚ) č. 575/2013 použitím tabuľky EU SECA uvedenej v prílohe XXVII k tomuto nariadeniu a podľa pokynov uvedených v prílohe XXVIII k tomuto nariadeniu;

b) informácie uvedené v článku 449 písm. j) nariadenia (EÚ) č. 575/2013 použitím vzorov EU SEC1 a EU SEC2 uvedených v prílohe XXVII k tomuto nariadeniu a podľa pokynov uvedených v prílohe XXVIII k tomuto nariadeniu;

c) informácie uvedené v článku 449 písm. k) nariadenia (EÚ) č. 575/2013 použitím vzorov EU SEC3 a EU SEC4 uvedených v prílohe XXVII k tomuto nariadeniu a podľa pokynov uvedených v prílohe XXVIII k tomuto nariadeniu;

d) informácie uvedené v článku 449 písm. l) nariadenia (EÚ) č. 575/2013 použitím vzoru EU SEC5 uvedeného v prílohe XXVII k tomuto nariadeniu a podľa pokynov uvedených v prílohe XXVIII k tomuto nariadeniu.

Článok 15

**Zverejňovanie informácií o používaní štandardizovaného prístupu a interných modelov pre trhové riziko**

1. Inštitúcie zverejňujú informácie uvedené v článku 445 nariadenia (EÚ) č. 575/2013 použitím vzoru EU MR1 uvedeného v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu.
2. Inštitúcie zverejňujú informácie uvedené v článkoch 435, 438 a 455 nariadenia (EÚ) č. 575/2013 takto:

a) informácie týkajúce sa trhového rizika uvedené v článku 435 ods. 1 písm. a) až d) nariadenia (EÚ) č. 575/2013 použitím tabuľky EU MRA uvedenej v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu;

b) informácie uvedené v článku 455 písm. a), b), c) a f) nariadenia (EÚ) č. 575/2013 použitím tabuľky EU MRB uvedenej v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu;

c) informácie uvedené v článku 455 písm. e) nariadenia (EÚ) č. 575/2013 použitím vzoru EU MR2-A uvedeného v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu;

d) informácie týkajúce sa interných modelov pre trhové riziko uvedené v článku 438 písm. h) nariadenia (EÚ) č. 575/2013 použitím vzoru EU MR2-B uvedeného v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu;

e) informácie uvedené v článku 455 písm. d) nariadenia (EÚ) č. 575/2013 použitím vzoru EU MR3 uvedeného v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu;

f) informácie uvedené v článku 455 písm. g) nariadenia (EÚ) č. 575/2013 použitím vzoru EU MR4 uvedeného v prílohe XXIX k tomuto nariadeniu a podľa pokynov uvedených v prílohe XXX k tomuto nariadeniu.

Článok 16

**Zverejňovanie informácií o operačnom riziku**

Inštitúcie zverejňujú informácie uvedené v článku 435, článku 438 písm. d) a v článkoch 446 a 454 nariadenia (EÚ) č. 575/2013 použitím tabuľky EU ORA a vzoru EU OR1 uvedených v prílohe XXXI k tomuto nariadeniu a podľa pokynov uvedených v prílohe XXXII k tomuto nariadeniu.

Článok 17

**Zverejňovanie informácií o politike odmeňovania**

Inštitúcie zverejňujú informácie uvedené v článku 450 nariadenia (EÚ) č. 575/2013 takto:

a) informácie uvedené v článku 450 ods. 1 písm. a) až f) a písm. j) a k) a informácie uvedené v článku 450 ods. 2 uvedeného nariadenia použitím tabuľky EU REMA uvedenej v prílohe XXXIII k tomuto nariadeniu a podľa pokynov uvedených v prílohe XXXIV k tomuto nariadeniu;

b) informácie uvedené v článku 450 ods. 1 písm. h) bodoch i) a ii) nariadenia (EÚ) č. 575/2013 použitím vzoru EU REM1 uvedeného v prílohe XXXIII k tomuto nariadeniu a podľa pokynov uvedených v prílohe XXXIV k tomuto nariadeniu;

c) informácie uvedené v článku 450 ods. 1 písm. h) bodoch v), vi) a vii) nariadenia (EÚ) č. 575/2013 použitím vzoru EU REM2 uvedeného v prílohe XXXIII k tomuto nariadeniu a podľa pokynov uvedených v prílohe XXXIV k tomuto nariadeniu;

d) informácie uvedené v článku 450 ods. 1 písm. h) bodoch iii) a iv) nariadenia (EÚ) č. 575/2013 použitím vzoru EU REM3 uvedeného v prílohe XXXIII k tomuto nariadeniu a podľa pokynov uvedených v prílohe XXXIV k tomuto nariadeniu;

e) informácie uvedené v článku 450 ods. 1 písm. g) a i) nariadenia (EÚ) č. 575/2013 použitím vzorov EU REM4 a EU REM5 uvedených v prílohe XXXIII k tomuto nariadeniu a podľa pokynov uvedených v prílohe XXXIV k tomuto nariadeniu.

Článok 18

**Zverejňovanie informácií o zaťažených a nezaťažených aktívach**

Inštitúcie zverejňujú informácie uvedené v článku 443 nariadenia (EÚ) č. 575/2013 použitím vzorov EU AE1, EU AE2 a EU AE3 a tabuľky EU AE4 uvedených v prílohe XXXV k tomuto nariadeniu a podľa pokynov uvedených v prílohe XXXVI k tomuto nariadeniu.

Článok 19

**Všeobecné ustanovenia**

1. Číslovanie riadkov alebo stĺpcov sa nemení, ak inštitúcia vynechá jedno alebo viacero zverejnení v súlade s článkom 432 nariadenia (EÚ) č. 575/2013.
2. Inštitúcie v slovnom opise pripojenom k príslušnému vzoru alebo tabuľke uvedú jasnú poznámku, v ktorej vysvetlia, ktoré riadky alebo stĺpce nie sú vyplnené, a uvedú dôvod, pre ktorý vynechávajú dané zverejnenie.
3. Informácie požadované podľa článku 431 nariadenia (EÚ) č. 575/2013 musia byť jasné a úplné, aby používatelia týchto informácií dokázali porozumieť kvantitatívnym zverejneniam, pričom tieto informácie sa umiestnia vedľa vzorov, ktorých sa týkajú.
4. Číselné hodnoty sa prezentujú takto:

a) kvantitatívne peňažné údaje sa zverejňujú s minimálnou presnosťou zodpovedajúcou miliónom jednotiek;

b) kvantitatívne údaje zverejňované ako „percentuálny podiel“ sa vyjadrujú podľa jednotky s minimálnou presnosťou zodpovedajúcou štyrom desatinným miestam.

1. Inštitúcie popri informáciách zverejňovaných v súlade s týmto nariadením poskytujú aj tieto informácie:

a) referenčný dátum zverejnenia a referenčné obdobie;

b) mena vykazovania;

c) názov a prípadne identifikátor právneho subjektu (LEI) inštitúcie zverejňujúcej informácie;

d) v relevantných prípadoch použitý účtovný štandard;

e) v relevantných prípadoch rozsah konsolidácie.

Článok 20

**Zrušenie**

Vykonávacie nariadenie (EÚ) č. 1423/2013, delegované nariadenie (EÚ) 2015/1555, vykonávacie nariadenie (EÚ) 2016/200 a delegované nariadenie (EÚ) 2017/2295 sa zrušujú.

Článok 21

**Nadobudnutie účinnosti**

Toto nariadenie nadobúda účinnosť dvadsiatym dňom po jeho uverejnení v *Úradnom vestníku Európskej únie*.

Uplatňuje sa od 28. júna 2021.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli

Za Komisiu

predsedníčka

Ursula von der Leyen

1. Ú. v. EÚ L 176, 27.6.2013, s. 1. [↑](#footnote-ref-2)
2. Bazilejský výbor pre bankový dohľad (BCBS) Banky pre medzinárodné zúčtovanie, Požiadavky na zverejňovanie informácií (DIS), december 2019. [↑](#footnote-ref-3)
3. Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 ([Ú. v. EÚ L 176, 27.6.2013, s. 1](https://eur-lex.europa.eu/legal-content/SK/AUTO/?uri=OJ:L:2013:176:TOC)). [↑](#footnote-ref-4)
4. Vykonávacie nariadenie Komisie (EÚ) č. 1423/2013 z 20. decembra 2013, ktorým sa stanovujú vykonávacie technické predpisy, pokiaľ ide o zverejňovanie požiadaviek na vlastné zdroje pre inštitúcie podľa nariadenia Európskeho parlamentu a Rady (EÚ) č. 575/2013 (Ú. v. EÚ L 355, 31.12.2013, s. 60). [↑](#footnote-ref-5)
5. Delegované nariadenie Komisie (EÚ) 2015/1555 z 28. mája 2015, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy o zverejňovaní informácií týkajúcich sa dodržiavania požiadaviek na proticyklický kapitálový vankúš inštitúciami v súlade s článkom 440 (Ú. v. EÚ L 244, 19.9.2015, s. 1). [↑](#footnote-ref-6)
6. Vykonávacie nariadenie Komisie (EÚ) 2016/200 z 15. februára 2016, ktorým sa stanovujú vykonávacie technické predpisy, pokiaľ ide o zverejňovanie ukazovateľa finančnej páky pre inštitúcie podľa nariadenia Európskeho parlamentu a Rady (EÚ) č. 575/2013 (Ú. v. EÚ L 39, 16.2.2016, s. 5). [↑](#footnote-ref-7)
7. Delegované nariadenie Komisie (EÚ) 2017/2295 zo 4. septembra 2017, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy pre zverejňovanie zaťažených a nezaťažených aktív (Ú. v. EÚ L 329, 13.12.2017, s. 6). [↑](#footnote-ref-8)
8. Usmernenia EBA/GL/2018/10 Európskeho orgánu pre bankovníctvo zo 17. decembra 2018 týkajúce sa zverejňovania problémových expozícií a expozícií s úľavou. [↑](#footnote-ref-9)
9. Nariadenie Európskeho parlamentu a Rady (EÚ) 2017/2401 z 12. decembra 2017, ktorým sa mení nariadenie (EÚ) č. 575/2013 o prudenciálnych požiadavkách na úverové inštitúcie a investičné spoločnosti (Ú. v. EÚ L 347, 28.12.2017, s. 1). [↑](#footnote-ref-10)
10. Nariadenie Európskeho parlamentu a Rady (EÚ) 2017/2402 z 12. decembra 2017, ktorým sa stanovuje všeobecný rámec pre sekuritizáciu a vytvára sa osobitný rámec pre jednoduchú, transparentnú a štandardizovanú sekuritizáciu, a ktorým sa menia smernice 2009/65/ES, 2009/138/ES a 2011/61/EÚ a nariadenia (ES) č. 1060/2009 a (EÚ) č. 648/2012 (Ú. v. EÚ L 347, 28.12.2017, s. 35). [↑](#footnote-ref-11)
11. Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12). [↑](#footnote-ref-12)