

REGOLAMENT TA’ IMPLIMENTAZZJONI TAL-KUMMISSJONI (UE) .../...

ta’ XXX

li jistabbilixxi l-istandards tekniċi ta’ implimentazzjoni fir-rigward tad-divulgazzjonijiet pubbliċi mill-istituzzjonijiet tal-informazzjoni msemmija fit-Titoli II u III tal-Parti Tmienja tar-Regolament (UE) Nru 575/2013 tal-Parlament Ewropew u tal-Kunsill u li jħassar ir-Regolament ta’ Implimentazzjoni tal-Kummissjoni (UE) Nru 1423/2013, ir-Regolament ta’ Delega tal-Kummissjoni (UE) 2015/1555, ir-Regolament ta’ Implimentazzjoni tal-Kummissjoni (UE) 2016/200 u r-Regolament Delegat tal-Kummissjoni (UE) 2017/2295

(Test b’rilevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012[[1]](#footnote-2)u b’mod partikolari l-Artikolu 434a tiegħu,

Billi:

1. F’Diċembru 2019, il-Kumitat ta’ Basel dwar is-Superviżjoni Bankarja (BCBS) ippubblika l-Qafas ta’ Basel konsolidat, inklużi r-rekwiżiti aġġornati ta’ divulgazzjoni tal-Pilastru 3[[2]](#footnote-3), li ġew introdotti l-aktar fir-Regolament (UE) 575/2013 bir-Regolament (UE) 2019/876 tal-Parlament Ewropew u tal-Kunsill[[3]](#footnote-4). Sabiex jiġu implimentati dawk l-emendi, jenħtieġ li jiġi stabbilit qafas ta’ divulgazzjoni konsistenti u komplet tal-Pilastru 3.
2. Ir-Regolament ta’ Implimentazzjoni tal-Kummissjoni (UE) Nru 1423/2013[[4]](#footnote-5), ir-Regolament ta’ Delega tal-Kummissjoni (UE) 2015/1555[[5]](#footnote-6), ir-Regolament ta’ Implimentazzjoni tal-Kummissjoni (UE) 2016/200[[6]](#footnote-7)u r-Regolament Delegat tal-Kummissjoni (UE) 2017/2295[[7]](#footnote-8) jistabbilixxu formati, mudelli u tabelli uniformi tal-fondi proprji, il-proporzjon ta’ ingranaġġ, ir-riżervi ta’ kapital kontroċikliċi u l-aggravar ta’ assi, rispettivament. Għalhekk jenħtieġ li l-formati, il-mudelli u t-tabelli uniformi jiġu estiżi biex ikopru d-divulgazzjonijiet ta’ aspetti prudenzjali oħra li huma meħtieġa li jiġu ddivulgati bir-Regolament (UE) 2019/876. B’mod aktar speċifiku, jenħtieġ li jiġi introdott mudell ta’ divulgazzjoni tal-metriċi ewlenin, li jiffaċilita l-aċċess mill-parteċipanti fis-suq għall-informazzjoni ewlenija tal-istituzzjonijiet dwar il-fondi proprji u l-likwidità.
3. Il-mudelli u t-tabelli użati għad-divulgazzjoni jenħtieġ li jwasslu informazzjoni komprensiva u komparabbli biżżejjed, u b’hekk jippermettu lill-utenti ta’ dik l-informazzjoni jivvalutaw il-profili tar-riskju tal-istituzzjonijiet u l-grad ta’ konformità tagħhom mar-Regolament (UE) Nru 575/2013. Madankollu, sabiex jitqies il-prinċipju tal-proporzjonalità, il-formati, il-mudelli u t-tabelli ta’ divulgazzjoni jenħtieġ li jqisu d-differenzi fid-daqs u l-kumplessità bejn l-istituzzjonijiet, li jwasslu għal livelli u tipi differenti ta’ riskji, billi jinkludu livelli limiti addizzjonali għal divulgazzjonijiet estiżi.
4. Ir-Regolament (UE) Nru 2019/876 introduċa fir-Regolament (UE) Nru 575/2013 proporzjon ġdid ta’ ingranaġġ kalibrat u bafer għall-proporzjon ta’ ingranaġġ tal-GSIIs. Sabiex tiġi implimentata dik l-emenda u l-aġġustamenti meħtieġa fil-kalkolu tal-iskopertura, huwa meħtieġ li jiġu stabbiliti mudelli u tabelli.
5. Ir-Regolament (UE) Nru 2019/876 introduċa fir-Regolament (UE) Nru 575/2013 rekwiżiti ġodda ta’ divulgazzjoni għall-proporzjon ta’ finanzjament stabbli nett. Sabiex tiġi implimentata din l-emenda, huwa meħtieġ li jiġi stabbilit mudell għal dawn ir-rekwiżiti l-ġodda ta’ divulgazzjoni.
6. Ir-Regolament (UE) 2019/876 issostitwixxa fir-Regolament (UE) Nru 575/2013 l-approċċi standardizzati għar-riskju ta’ kreditu tal-kontroparti b’Approċċ Standardizzat għar-Riskju ta’ Kreditu tal-Kontroparti (SA-CCR), li huwa aktar sensittiv għar-riskju, u permezz ta’ SA-CCR Issimplifikat għall-istituzzjonijiet li jissodisfaw kriterji ta’ eliġibbiltà predefiniti. Barra minn hekk, ir-Regolament (UE) Nru 2019/876 irreveda l-Metodu ta’ Skopertura Oriġinali. Sabiex jiġu implimentati dawn l-emendi, huwa meħtieġ li jiġi introdott sett komprensiv ta’ tabelli u mudelli ta’ divulgazzjoni.
7. Ir-Regolament (UE) Nru 2019/876 introduċa fir-Regolament (UE) Nru 575/2013 rekwiżit ġdid ta’ divulgazzjoni għal skoperturi produttivi, improduttivi u mrażżna, inkluża d-divulgazzjoni ta’ informazzjoni dwar kollaterali u garanziji finanzjarji riċevuti. Sabiex tiġi implimentata din l-emenda u dawn ir-rekwiżiti l-ġodda ta’ divulgazzjoni, huwa meħtieġ li jiġi introdott sett komprensiv ta’ mudelli u tabelli. Għal raġunijiet ta’ sempliċità u konsistenza, dawn il-mudelli u t-tabelli jenħtieġ li jkunu bbażati fuq il-mudelli u t-tabelli ta’ divulgazzjoni li diġà ġew żviluppati mill-EBA fil-linji gwida tagħha dwar id-divulgazzjoni ta’ skoperturi improduttivi u mrażżna[[8]](#footnote-9).
8. Ir-Regolament (UE) Nru 2017/2401 tal-Parlament Ewropew u tal-Kunsill[[9]](#footnote-10) emenda r-Regolament (UE) Nru 575/2013 biex jirrifletti fir-rekwiżiti kapitali stabbiliti f’dan ir-Regolament il-karatteristiċi speċifiċi tat-titolizzazzjonijiet STS kif stabbiliti fir-Regolament (UE) 2017/2402 tal-Parlament Ewropew u tal-Kunsill[[10]](#footnote-11). Huwa meħtieġ li jiġu introdotti mudelli u tabelli ġodda ta’ divulgazzjoni b’informazzjoni kwantitattiva u kwalitattiva dwar it-titolizzazzjoni biex jirriflettu din l-emenda.
9. Ir-Regolament (UE) Nru 2019/876 emenda ċerti rekwiżiti ta’ divulgazzjoni dwar ir-remunerazzjoni stabbiliti fir-Regolament (UE) Nru 575/2013 biex jiżgura li l-politiki u l-prattiki ta’ remunerazzjoni għal kategoriji ta’ persunal li l-attivitajiet professjonali tagħhom għandhom impatt materjali fuq il-profil tar-riskju tal-istituzzjoni jkunu konsistenti ma’ ġestjoni tar-riskju effettiva. Jenħtieġ li jiġi stabbilit sett ta’ mudelli u tabelli ta’ divulgazzjoni li jimplimentaw dawn ir-rekwiżiti ta’ divulgazzjoni.
10. Sabiex l-istituzzjonijiet jiġu pprovduti bis-sett integrat komprensiv ta’ formati, mudelli u tabelli uniformi ta’ divulgazzjoni u sabiex jiġu żgurati divulgazzjonijiet ta’ kwalità għolja, huwa meħtieġ li jiġi introdott sett wieħed ta’ standards tekniċi dwar id-divulgazzjonijiet. Għalhekk huwa meħtieġ li jitħassru r-Regolament ta’ Implimentazzjoni (UE) Nru 1423/2013, ir-Regolament ta’ Delega (UE) 2015/1555, ir-Regolament ta’ Implimentazzjoni (UE) 2016/200 u r-Regolament Delegat (UE) 2017/2295.
11. Sabiex jiġu żgurati divulgazzjonijiet fil-ħin u ta’ kwalità mill-istituzzjonijiet, jenħtieġ li dawn jingħataw biżżejjed żmien biex jadattaw is-sistemi interni tagħhom għad-divulgazzjonijiet.
12. Dan ir-Regolament huwa bbażat fuq l-abbozz tal-istandards tekniċi ta’ implimentazzjoni ppreżentati mill-Awtorità Bankarja Ewropea (European Banking Authority, EBA) lill-Kummissjoni.
13. L-EBA wettqet konsultazzjonijiet pubbliċi miftuħa dwar l-abbozz tal-istandards tekniċi ta’ implimentazzjoni li fuqhom huwa bbażat dan ir-Regolament, analizzat il-kostijiet u l-benefiċċji potenzjali relatati u talbet l-opinjoni tal-Grupp tal-Partijiet Bankarji Interessati stabbilit f’konformità mal-Artikolu 37 tar-Regolament (UE) Nru 1093/2010 tal-Parlament Ewropew u tal-Kunsill[[11]](#footnote-12),

ADOTTAT DAN IR-REGOLAMENT:

Artikolu 1

**Divulgazzjoni tal-metriċi ewlenin u ħarsa ġenerali lejn l-ammonti tal-iskopertura ponderati għar-riskju**

1. L-istituzzjonijiet għandhom jiddivulgaw l-informazzjoni msemmija fl-Artikolu 447 minn (a) sa (g), u fl-Artikolu 438(b), tar-Regolament (UE) Nru 575/2013 billi jużaw il-mudell EU KM1 tal-Anness I ta’ dan ir-Regolament u billi jsegwu l-istruzzjonijiet stipulati fl-Anness II ta’ dan ir-Regolament.
2. L-istituzzjonijiet għandhom jiddivulgaw l-informazzjoni msemmija fl-Artikolu 438(d), tar-Regolament (UE) Nru 575/2013 billi jużaw il-mudell EU OV1 tal-Anness I ta’ dan ir-Regolament u billi jsegwu l-istruzzjonijiet stipulati fl-Anness II ta’ dan ir-Regolament.
3. L-istituzzjonijiet għandhom jiddivulgaw l-informazzjoni msemmija fl-Artikolu 438(a) u (c), tar-Regolament (UE) Nru 575/2013 billi jużaw it-tabella EU OVC stipulata fl-Anness I ta’ dan ir-Regolament u billi jsegwu l-istruzzjonijiet stipulati fl-Anness II ta’ dan ir-Regolament.
4. L-istituzzjonijiet għandhom jiddivulgaw l-informazzjoni msemmija fl-Artikolu 438(f) u (g), tar-Regolament (UE) Nru 575/2013 billi jużaw il-mudelli EU INS1 u EU INS2 stipulati fl-Anness I ta’ dan ir-Regolament u billi jsegwu l-istruzzjonijiet stipulati fl-Anness II ta’ dan ir-Regolament.

Artikolu 2

**Divulgazzjoni tal-objettivi u l-politiki għall-ġestjoni tar-riskju**

L-istituzzjonijiet għandhom jiddivulgaw l-informazzjoni msemmija fl-Artikolu 435 tar-Regolament (UE) Nru 575/2013 billi jużaw it-tabelli EU OVA u EU OVB stipulati fl-Anness III ta’ dan ir-Regolament u billi jsegwu l-istruzzjonijiet stipulati fl-Anness IV ta’ dan ir-Regolament.

Artikolu 3

**Divulgazzjoni tal-kamp ta’ applikazzjoni**

1. L-istituzzjonijiet għandhom jiddivulgaw l-informazzjoni msemmija fl-Artikolu 436(b) u (c), tar-Regolament (UE) Nru 575/2013 billi jużaw il-mudelli EU LI1 u EU LI3 tal-Anness V ta’ dan ir-Regolament u billi jsegwu l-istruzzjonijiet stipulati fl-Anness VI ta’ dan ir-Regolament.
2. L-istituzzjonijiet għandhom jiddivulgaw l-informazzjoni msemmija fl-Artikolu 436(b) u (d), tar-Regolament (UE) Nru 575/2013 billi jużaw il-mudell EU LI2 u t-tabella EU LIA tal-Anness V ta’ dan ir-Regolament u billi jsegwu l-istruzzjonijiet stipulati fl-Anness VI ta’ dan ir-Regolament.
3. L-istituzzjonijiet għandhom jiddivulgaw l-informazzjoni msemmija fl-Artikolu 436(e) tar-Regolament (UE) Nru 575/2013 billi jużaw il-mudell EU PV1 tal-Anness V ta’ dan ir-Regolament u billi jsegwu l-istruzzjonijiet stipulati fl-Anness VI ta’ dan ir-Regolament.
4. L-istituzzjonijiet għandhom jiddivulgaw l-informazzjoni msemmija fl-Artikolu 436(f), (g) u (h), tar-Regolament (UE) Nru 575/2013, billi jużaw it-tabella EU LIB tal-Anness V ta’ dan ir-Regolament u billi jsegwu l-istruzzjonijiet stipulati fl-Anness VI ta’ dan ir-Regolament.

Artikolu 4

**Divulgazzjoni tal-fondi proprji**

L-istituzzjonijiet għandhom jiddivulgaw l-informazzjoni msemmija fl-Artikolu 437 tar-Regolament (UE) Nru 575/2013, kif ġej:

* + - 1. l-informazzjoni msemmija fl-Artikolu 437(a), (d), (e) u (f), tar-Regolament (UE) Nru 575/2013 billi jużaw il-mudelli EU CC1 u EU CC2 tal-Anness VII ta’ dan ir-Regolament u billi jsegwu l-istruzzjonijiet stipulati fl-Anness VIII ta’ dan ir-Regolament;
      2. l-informazzjoni msemmija fl-Artikolu 437(b) u (c), tar-Regolament (UE) Nru 575/2013 billi jużaw it-tabella EU CCA tal-Anness VII ta’ dan ir-Regolament u billi jsegwu l-istruzzjonijiet stipulati fl-Anness VIII ta’ dan ir-Regolament.

Artikolu 5

**Divulgazzjoni ta’ riżervi ta’ kapital kontroċikliċi**

L-istituzzjonijiet għandhom jiddivulgaw l-informazzjoni msemmija fl-Artikolu 440 tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 440(a), tar-Regolament (UE) Nru 575/2013 billi jużaw il-mudell EU CCYB1 tal-Anness IX ta’ dan ir-Regolament u billi jsegwu l-istruzzjonijiet stipulati fl-Anness X ta’ dan ir-Regolament;
      2. l-informazzjoni msemmija fl-Artikolu 440(b) tar-Regolament (UE) Nru 575/2013 billi jużaw il-mudell EU CCYB2 tal-Anness IX ta’ dan ir-Regolament u billi jsegwu l-istruzzjonijiet stipulati fl-Anness X ta’ dan ir-Regolament.

Artikolu 6

**Divulgazzjoni tal-proporzjon ta’ ingranaġġ**

L-istituzzjonijiet għandhom jiddivulgaw l-informazzjoni msemmija fl-Artikolu 451 tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 451(1)(a), (b), u (c), u fl-Artikolu 451(2) u (3), tar-Regolament (UE) Nru 575/2013 billi jużaw il-mudelli EU LR1, EU LR2 u EU LR3 tal-Anness XI ta’ dan ir-Regolament u billi jsegwu l-istruzzjonijiet stipulati fl-Anness XII ta’ dan ir-Regolament;
      2. l-informazzjoni msemmija fl-Artikolu 451(1)(d) u (e), tar-Regolament (UE) Nru 575/2013 billi jużaw it-tabella EU LRA tal-Anness XI ta’ dan ir-Regolament u billi jsegwu l-istruzzjonijiet stipulati fl-Anness XII ta’ dan ir-Regolament.

Artikolu 7

**Divulgazzjoni tar-rekwiżiti tal-likwidità**

L-istituzzjonijiet għandhom jiddivulgaw l-informazzjoni msemmija fl-Artikolu 435(1) u fl-Artikolu 451a tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 435(1) u fl-Artikolu 451a(4) tar-Regolament (UE) Nru 575/2013 billi jużaw it-tabella EU LIQA tal-Anness XIII ta’ dan ir-Regolament u billi jsegwu l-istruzzjonijiet stipulati fl-Anness XIV ta’ dan ir-Regolament;
      2. l-informazzjoni msemmija fl-Artikolu 451a(2) tar-Regolament (UE) Nru 575/2013 billi jużaw il-mudell EU LIQ1 u t-tabella EU LIQB tal-Anness XIII ta’ dan ir-Regolament u billi jsegwu l-istruzzjonijiet stabbiliti fl-Anness XIV ta’ dan ir-Regolament;
      3. l-informazzjoni msemmija fl-Artikolu 451a(3) tar-Regolament (UE) Nru 575/2013 billi jużaw il-mudell EU LIQ2 tal-Anness XIII ta’ dan ir-Regolament u billi jsegwu l-istruzzjonijiet stipulati fl-Anness XIV ta’ dan ir-Regolament.

Artikolu 8

**Divulgazzjoni ta’ skoperturi għar-riskju ta’ kreditu, ir-riskju ta’ dilwizzjoni u l-kwalità tal-kreditu**

1. L-istituzzjonijiet għandhom jiddivulgaw l-informazzjoni msemmija fl-Artikoli 435 u 442 tar-Regolament (UE) Nru 575/2013 kif ġej:
   * + 1. l-informazzjoni msemmija fl-Artikolu 435(1)(a), (b), (d) u (f), tar-Regolament (UE) Nru 575/2013 billi jużaw it-tabella EU CRA tal-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament;
       2. l-informazzjoni msemmija fl-Artikolu 442(a) u (b), tar-Regolament (UE) Nru 575/2013 billi jużaw it-tabella EU CRB tal-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament;
       3. l-informazzjoni msemmija fl-Artikolu 442(d), tar-Regolament (UE) Nru 575/2013 billi jużaw il-mudell EU CQ3 tal-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament;
       4. l-informazzjoni msemmija fl-Artikolu 442(g), tar-Regolament (UE) Nru 575/2013 billi jużaw il-mudell EU CR1-A tal-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament;
       5. l-informazzjoni msemmija fl-Artikolu 442(f), tar-Regolament (UE) Nru 575/2013 billi jużaw il-mudell EU CR2 tal-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament.
2. L-istituzzjonijiet għandhom jiddivulgaw l-informazzjoni msemmija fl-Artikolu 442(c), (e) u (f), tar-Regolament (UE) Nru 575/2013 billi jużaw il-formoli EU CR1, EU CQ1, u EU CQ7, il-kolonni a, c, e, f u g tal-mudell EU CQ4, u l-kolonni a, c, e u f tal-mudell EU CQ5, stipulati fl-Anness XV ta’ dan ir-Regolament u billi jsegwu l-istruzzjonijiet stipulati fl-Anness XVI ta’ dan ir-Regolament.
3. Istituzzjonijiet kbar li għandhom proporzjon bejn il-valur riportat gross ta’ self u avvanzi li jaqgħu taħt l-Artikolu 47a(3) tar-Regolament (UE) Nru 575/2013 u l-valur riportat gross totali ta’ self u avvanzi li jaqgħu taħt l-Artikolu 47a(1) tar-Regolament (UE) Nru 575/2013 daqs jew ogħla minn 5 % għandhom, minbarra l-mudelli u l-kolonni msemmija fil-paragrafu 2, jiddivulgaw l-informazzjoni msemmija fl-Artikolu 442(c) u (f), tar-Regolament (UE) Nru 575/2013 billi jużaw il-mudelli EU CR2a, EU CQ2, CQ6 u EU CQ8, u l-kolonni b u d tal-mudelli EU CQ4 u EU CQ5 stipulati fl-Anness XV ta’ dan ir-Regolament billi jsegwu l-istruzzjonijiet stipulati fl-Anness XVI. Huma għandhom jiddivulgaw din l-informazzjoni fuq bażi annwali.
4. Għall-finijiet tal-paragrafu 3, self u avvanzi klassifikati bħala miżmuma għall-bejgħ, bilanċi ta’ flus f’banek ċentrali u depożiti ta’ domanda oħrajn għandhom ikunu esklużi kemm mid-denominatur kif ukoll min-numeratur tal-proporzjon.
5. L-istituzzjonijiet għandhom jibdew id-divulgazzjoni skont il-paragrafu 3 meta jkunu laħqu jew qabżu l-livell limitu ta’ 5 % imsemmi f’dak il-paragrafu f’żewġ trimestri konsekuttivi matul l-erba’ trimestri qabel id-data ta’ referenza tad-divulgazzjoni. Għad-data ta’ referenza tal-ewwel divulgazzjoni, l-istituzzjonijiet għandhom jiddivulgaw l-informazzjoni konċernata billi jużaw il-mudelli msemmija f’dan il-paragrafu meta jaqbżu l-livell limitu ta’ 5 % f’dik id-data ta’ referenza tad-divulgazzjoni.
6. L-istituzzjonijiet ma għandhomx ikunu aktar obbligati jiddivulgaw skont il-paragrafu 3 meta jkunu waqgħu taħt il-livell limitu ta’ 5 % għal tliet trimestri konsekuttivi matul l-erba’ trimestri qabel id-data ta’ referenza tad-divulgazzjoni.

Artikolu 9

**Divulgazzjoni tal-użu tat-tekniki ta’ mitigazzjoni tar-riskju tal-kreditu**

L-istituzzjonijiet għandhom jiddivulgaw l-informazzjoni msemmija fl-Artikolu 453 minn (a) sa (f), tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 453 minn (a) sa (e), tar-Regolament (UE) Nru 575/2013 billi jużaw it-tabella EU CRC tal-Anness XVII ta’ dan ir-Regolament u billi jsegwu l-istruzzjonijiet stipulati fl-Anness XVIII ta’ dan ir-Regolament;
      2. l-informazzjoni msemmija fl-Artikolu 453(f), tar-Regolament (UE) Nru 575/2013 billi jużaw il-mudell EU CR3 tal-Anness XVII ta’ dan ir-Regolament u billi jsegwu l-istruzzjonijiet stipulati fl-Anness XVIII ta’ dan ir-Regolament.

Artikolu 10

**Divulgazzjoni tal-użu tal-approċċ standardizzat**

L-istituzzjonijiet li jikkalkulaw l-ammonti tal-iskopertura ponderati għar-riskju skont l-Approċċ Standardizzat għandhom jiddivulgaw l-informazzjoni msemmija fl-Artikolu 444 u fl-Artikolu 453(g), (h) u (i), tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 444 minn (a) sa (d), tar-Regolament (UE) Nru 575/2013 billi jużaw it-tabella EU CRD tal-Anness XIX ta’ dan ir-Regolament u billi jsegwu l-istruzzjonijiet stipulati fl-Anness XX ta’ dan ir-Regolament;
      2. l-informazzjoni msemmija fl-Artikolu 453(g), (h) u (i), u l-Artikolu 444(e), tar-Regolament (UE) Nru 575/2013 billi jużaw il-mudell EU CR4 tal-Anness XIX ta’ dan ir-Regolament u billi jsegwu l-istruzzjonijiet stipulati fl-Anness XX ta’ dan ir-Regolament;
      3. l-informazzjoni msemmija fl-Artikolu 444(e), tar-Regolament (UE) Nru 575/2013 billi jużaw il-mudell EU CR5 tal-Anness XIX ta’ dan ir-Regolament u billi jsegwu l-istruzzjonijiet stipulati fl-Anness XX ta’ dan ir-Regolament u, għall-informazzjoni dwar il-valuri tal-iskopertura mnaqqsin minn fondi proprji msemmija f’dan l-istess Artikolu, billi jużaw il-mudell EU CC1 tal-Anness VII ta’ dan ir-Regolament u billi jsegwu l-istruzzjonijiet stipulati fl-Anness VIII ta’ dan ir-Regolament.

Artikolu 11

**Divulgazzjoni tal-użu tal-approċċ IRB għar-riskju tal-kreditu**

L-istituzzjonijiet li jikkalkulaw l-ammonti tal-iskopertura ponderati għar-riskju skont l-Approċċ IRB għandhom jiddivulgaw l-informazzjoni msemmija fl-Artikoli 438 u 452 u fl-Artikolu 453(g) u (j), tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 452 minn (a) sa (f), tar-Regolament (UE) Nru 575/2013 billi jużaw it-tabella EU CRE u l-mudell EU CR6-A tal-Anness XXI ta’ dan ir-Regolament u billi jsegwu l-istruzzjonijiet stipulati fl-Anness XXII ta’ dan ir-Regolament;
      2. l-informazzjoni msemmija fl-Artikolu 452(g), tar-Regolament (UE) Nru 575/2013 billi jużaw il-mudell EU CR6 tal-Anness XXI ta’ dan ir-Regolament u billi jsegwu l-istruzzjonijiet stipulati fl-Anness XXII ta’ dan ir-Regolament;
      3. l-informazzjoni msemmija fl-Artikolu 453(g) u (j), tar-Regolament (UE) Nru 575/2013 billi jużaw il-mudelli EU CR7-A u EU CR7 tal-Anness XXI ta’ dan ir-Regolament u billi jsegwu l-istruzzjonijiet stipulati fl-Anness XXII ta’ dan ir-Regolament;
      4. l-informazzjoni msemmija fl-Artikolu 438(h), tar-Regolament (UE) Nru 575/2013 billi jużaw il-mudell EU CR8 tal-Anness XXI ta’ dan ir-Regolament u billi jsegwu l-istruzzjonijiet stipulati fl-Anness XXII ta’ dan ir-Regolament;
      5. l-informazzjoni msemmija fl-Artikolu 452(h), tar-Regolament (UE) Nru 575/2013 billi jużaw il-mudelli EU CR9 u EU CR9.1 tal-Anness XXI ta’ dan ir-Regolament u billi jsegwu l-istruzzjonijiet stipulati fl-Anness XXII ta’ dan ir-Regolament.

Artikolu 12

**Divulgazzjoni ta’ self speċjalizzat u skopertura tal-ekwità skont l-approċċ sempliċi ta’ ponderazzjoni tar-riskji**

L-istituzzjonijiet għandhom jiddivulgaw l-informazzjoni msemmija fl-Artikolu 438(e) tar-Regolament (UE) Nru 575/2013 billi jużaw il-mudell EU CR10 tal-Anness XXIII ta’ dan ir-Regolament u billi jsegwu l-istruzzjonijiet stipulati fl-Anness XXIV ta’ dan ir-Regolament.

Artikolu 13

**Divulgazzjoni ta’ skoperturi għal riskju ta’ kreditu tal-kontroparti**

L-istituzzjonijiet għandhom jiddivulgaw l-informazzjoni msemmija fl-Artikolu 438(h), u fl-Artikolu 439 tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 439(a), (b), (c) u (d), tar-Regolament (UE) Nru 575/2013, billi jużaw it-tabella EU CCRA tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      2. l-informazzjoni msemmija fl-Artikolu 439(f), (g), (k) u (m), tar-Regolament (UE) Nru 575/2013 billi jużaw il-mudell EU CCR1 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      3. l-informazzjoni msemmija fl-Artikolu 439(h), tar-Regolament (UE) Nru 575/2013 billi jużaw il-mudell EU CCR2 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      4. l-informazzjoni msemmija fl-Artikolu 439(l) tar-Regolament (UE) Nru 575/2013 billi jużaw il-mudelli EU CCR3 u EU CCR4 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      5. l-informazzjoni msemmija fl-Artikolu 439(e), tar-Regolament (UE) Nru 575/2013 billi jużaw il-mudell EU CCR5 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      6. l-informazzjoni msemmija fl-Artikolu 439(j), tar-Regolament (UE) Nru 575/2013 billi jużaw il-mudell EU CCR6 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      7. l-informazzjoni msemmija fl-Artikolu 438(h), tar-Regolament (UE) Nru 575/2013 billi jużaw il-mudell EU CCR7 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament;
      8. l-informazzjoni msemmija fl-Artikolu 439(i) tar-Regolament (UE) Nru 575/2013 billi jużaw il-mudell EU CCR8 tal-Anness XXV ta’ dan ir-Regolament u billi jsegwu l-istruzzjonijiet stipulati fl-Anness XXVI ta’ dan ir-Regolament.

Artikolu 14

**Divulgazzjoni ta’ skoperturi għal pożizzjonijiet ta’ titolizzazzjoni**

L-istituzzjonijiet għandhom jiddivulgaw l-informazzjoni msemmija fl-Artikolu 449 tar-Regolament (UE) Nru 575/2013 kif ġej:

* + - 1. l-informazzjoni msemmija fl-Artikolu 449 minn (a) sa (i), tar-Regolament (UE) Nru 575/2013 billi jużaw it-tabella EU SECA tal-Anness XXVII ta’ dan ir-Regolament u billi jsegwu l-istruzzjonijiet stipulati fl-Anness XXVIII ta’ dan ir-Regolament;
      2. l-informazzjoni msemmija fl-Artikolu 449(j) tar-Regolament (UE) Nru 575/2013 billi jużaw il-mudelli EU SEC1 u EU SEC2 tal-Anness XXVII ta’ dan ir-Regolament u billi jsegwu l-istruzzjonijiet stipulati fl-Anness XXVIII ta’ dan ir-Regolament;
      3. l-informazzjoni msemmija fl-Artikolu 449(k) tar-Regolament (UE) Nru 575/2013 billi jużaw il-mudelli EU SEC3 u EU SEC4 tal-Anness XXVII ta’ dan ir-Regolament u billi jsegwu l-istruzzjonijiet stipulati fl-Anness XXVIII ta’ dan ir-Regolament;
      4. l-informazzjoni msemmija fl-Artikolu 449(l) tar-Regolament (UE) Nru 575/2013 billi jużaw il-mudell EU SEC5 tal-Anness XXVII ta’ dan ir-Regolament u billi jsegwu l-istruzzjonijiet stipulati fl-Anness XXVIII ta’ dan ir-Regolament.

Artikolu 15

**Divulgazzjoni tal-użu tal-approċċ standardizzat u tal-mudelli interni għar-riskju tas-suq**

1. L-istituzzjonijiet għandhom jiddivulgaw l-informazzjoni msemmija fl-Artikolu 445 tar-Regolament (UE) Nru 575/2013 billi jużaw il-mudell EU MR1 tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament.
2. L-istituzzjonijiet għandhom jiddivulgaw l-informazzjoni msemmija fl-Artikoli 435, 438 u 455 tar-Regolament (UE) Nru 575/2013 kif ġej:
   * + 1. l-informazzjoni dwar ir-riskju tas-suq imsemmija fl-Artikolu 435(1) minn (a) sa (d), tar-Regolament (UE) Nru 575/2013 billi jużaw it-tabella EU MRA tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament;
       2. l-informazzjoni msemmija fl-Artikolu 455(a), (b), (c) u (f), tar-Regolament (UE) Nru 575/2013 billi jużaw it-tabella EU MRB tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament;
       3. l-informazzjoni msemmija fl-Artikolu 455(e) tar-Regolament (UE) Nru 575/2013 billi jużaw il-mudell EU MR2-A tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament;
       4. l-informazzjoni dwar il-mudelli interni għar-riskju tas-suq imsemmija fl-Artikolu 438(h), tar-Regolament (UE) Nru 575/2013 billi jużaw il-mudell EU MR2-B tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament;
       5. l-informazzjoni msemmija fl-Artikolu 455(d), tar-Regolament (UE) Nru 575/2013 billi jużaw il-mudell EU MR3 tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament;
       6. l-informazzjoni msemmija fl-Artikolu 455(g) tar-Regolament (UE) Nru 575/2013 billi jużaw il-mudell EU MR4 tal-Anness XXIX ta’ dan ir-Regolament u billi jsegwu l-istruzzjonijiet stipulati fl-Anness XXX ta’ dan ir-Regolament.

Artikolu 16

**Divulgazzjoni tar-riskju operazzjonali**

L-istituzzjonijiet għandhom jiddivulgaw l-informazzjoni msemmija fl-Artikolu 435, fl-Artikolu 438(d), u fl-Artikoli 446 u 454 tar-Regolament (UE) Nru 575/2013 billi jużaw it-tabella EU ORA u l-mudell EU OR1 tal-Anness XXXI ta’ dan ir-Regolament u billi jsegwu l-istruzzjonijiet stipulati fl-Anness XXXII ta’ dan ir-Regolament.

Artikolu 17

**Divulgazzjoni tal-politika ta’ remunerazzjoni**

L-istituzzjonijiet għandhom jiddivulgaw l-informazzjoni msemmija fl-Artikolu 450 tar-Regolament (UE) Nru 575/2013, kif ġej:

* + - 1. l-informazzjoni msemmija fl-Artikolu 450(1) minn (a) sa (f), u (j) u (k), u l-informazzjoni msemmija fl-Artikolu 450(2) ta’ dan ir-Regolament, billi jużaw it-tabella EU REMA tal-Anness XXXIII ta’ dan ir-Regolament u billi jsegwu l-istruzzjonijiet stipulati fl-Anness XXXIV ta’ dan ir-Regolament;
      2. l-informazzjoni msemmija fl-Artikolu 450(1)(h)(i) u (h)(ii), tar-Regolament (UE) Nru 575/2013 billi jużaw il-mudell EU REM1 tal-Anness XXXIII ta’ dan ir-Regolament u billi jsegwu l-istruzzjonijiet stipulati fl-Anness XXXIV ta’ dan ir-Regolament;
      3. l-informazzjoni msemmija fl-Artikolu 450(1)(h)(v), (h)(vi) u (h)(vii), tar-Regolament (UE) Nru 575/2013 billi jużaw il-mudell EU REM2 tal-Anness XXXIII ta’ dan ir-Regolament u billi jsegwu l-istruzzjonijiet stipulati fl-Anness XXXIV ta’ dan ir-Regolament;
      4. l-informazzjoni msemmija fl-Artikolu 450(1)(h)(iii) u (h)(iv), tar-Regolament (UE) Nru 575/2013 billi jużaw il-mudell EU REM3 tal-Anness XXXIII ta’ dan ir-Regolament u billi jsegwu l-istruzzjonijiet stipulati fl-Anness XXXIV ta’ dan ir-Regolament;
      5. l-informazzjoni msemmija fil-punti (g) u (i) tal-Artikolu 450(1), tar-Regolament (UE) Nru 575/2013 billi jużaw il-mudelli EU REM4 u EU REM5 tal-Anness XXXIII ta’ dan ir-Regolament u billi jsegwu l-istruzzjonijiet stipulati fl-Anness XXXIV ta’ dan ir-Regolament.

Artikolu 18

**Divulgazzjoni ta’ assi mirhuna u assi mhux mirhuna**

L-istituzzjonijiet għandhom jiddivulgaw l-informazzjoni msemmija fl-Artikolu 443 tar-Regolament (UE) Nru 575/2013 billi jużaw il-mudelli EU AE1, EU AE2 u EU AE3 u t-tabella EU AE4 tal-Anness XXXV ta’ dan ir-Regolament u billi jsegwu l-istruzzjonijiet stipulati fl-Anness XXXVI ta’ dan ir-Regolament.

Artikolu 19

**Dispożizzjonijiet ġenerali**

1. In-numerazzjoni tar-ringieli jew il-kolonni ma għandhomx jinbidlu meta istituzzjoni tħalli barra divulgazzjoni waħda jew aktar skont l-Artikolu 432 tar-Regolament (UE) Nru 575/2013.
2. L-istituzzjonijiet għandhom jagħmlu nota ċara fin-narrattiva li takkumpanja l-mudell jew it-tabella kkonċernata billi jindikaw liema ringieli jew kolonni huma vojta u billi jagħtu raġuni għall-ommissjoni tad-divulgazzjoni.
3. L-informazzjoni meħtieġa mill-Artikolu 431 tar-Regolament (UE) Nru 575/2013 għandha tkun ċara u komprensiva, filwaqt li tippermetti lill-utenti ta’ dik l-informazzjoni jifhmu d-divulgazzjonijiet kwantitattivi, u għandha titqiegħed mal-mudelli li magħhom tkun relatata dik l-informazzjoni.
4. Il-valuri numeriċi għandhom jiġu ppreżentati kif ġej:
   * + 1. *data* monetarja kwantitattiva għandha tiġi ddivulgata permezz ta’ minimu ta’ preċiżjoni ekwivalenti għal miljuni ta’ unitajiet;
       2. *data* kwantitattiva mniżżla bħala “Perċentwal” għandha tintwera bħala unità b’minimu ta’ preċiżjoni ekwivalenti għal erba’ deċimali.
5. L-istituzzjonijiet għandhom, minbarra l-informazzjoni divulgata f'konformità ma’ dan ir-Regolament, jipprovdu wkoll l-informazzjoni li ġejja:
   * + 1. id-data ta’ referenza tad-divulgazzjoni u l-perjodu ta’ referenza;
       2. il-munita tar-rapportar;
       3. l-isem u, fejn rilevanti, l-identifikatur ta’ entità ġuridika (legal entity identifier, LEI) tal-istituzzjoni li twettaq id-divulgazzjoni;
       4. fejn ikun rilevanti, l-istandard kontabilistiku użat;
       5. fejn ikun rilevanti, il-kamp ta’ applikazzjoni tal-konsolidazzjoni.

Artikolu 20

**Tħassir**

Ir-Regolament ta’ Implimentazzjoni (UE) Nru 1423/2013, ir-Regolament ta’ Delega (UE) 2015/1555, ir-Regolament ta’ Implimentazzjoni (UE) 2016/200 u r-Regolament Delegat (UE) 2017/2295 huma mħassra.

Artikolu 21

**Dħul fis-seħħ**

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’*Il-Ġurnal Uffiċjali tal-Unjoni Ewropea*.

Għandu japplika mit-28 ta’ Ġunju 2021.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Kummissjoni

Il-President

Ursula von der Leyen

1. ĠU L 176, 27.6.2013, p. 1. [↑](#footnote-ref-2)
2. Il-Kumitat ta’ Basel dwar is-Superviżjoni Bankarja tal-Bank għall-Ħlasijiet Internazzjonali, “DIS Disclosure requirements”, Diċembru 2019. [↑](#footnote-ref-3)
3. Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 ([ĠU L 176, 27.6.2013, p. 1](https://eur-lex.europa.eu/legal-content/MT/AUTO/?uri=OJ:L:2013:176:TOC)). [↑](#footnote-ref-4)
4. Ir-Regolament ta’ Implimentazzjoni tal-Kummissjoni (UE) Nru 1423/2013 tal-20 ta’ Diċembru 2013 li jistipula l-istandards tekniċi ta’ implimentazzjoni fir-rigward tad-divulgazzjoni ta’ rekwiżiti ta’ fondi proprji għall-istituzzjonijiet skont ir-Regolament (UE) Nru 575/2013 tal-Parlament Ewropew u tal-Kunsill (ĠU L 355, 31.12.2013, p. 60). [↑](#footnote-ref-5)
5. Ir-Regolament ta’ Delega tal-Kummissjoni (UE) 2015/1555 tat-28 ta’ Mejju 2015 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward tal-istandards tekniċi regolatorji għad-divulgazzjoni tal-informazzjoni fir-rigward tal-konformità tal-istituzzjonijiet mar-rekwiżit tal-bafer kapitali kontroċikliku skont l-Artikolu 440 (ĠU L 244, 19.9.2015, p. 1). [↑](#footnote-ref-6)
6. Ir-Regolament ta’ Implimentazzjoni tal-Kummissjoni (UE) Nru 2016/200 tal-15 ta’ Frar 2016 li jistipula standards tekniċi ta’ implimentazzjoni fir-rigward tad-divulgazzjoni tal-proporzjon ta’ ingranaġġ għall-istituzzjonijiet, skont ir-Regolament (UE) Nru 575/2013 tal-Parlament Ewropew u tal-Kunsill (ĠU L 39, 16.2.2016, p. 5). [↑](#footnote-ref-7)
7. Ir-Regolament Delegat tal-Kummissjoni (UE) 2017/2295 tal-4 ta’ Settembru 2017 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward ta’ standards tekniċi regolatorji għad-divulgazzjoni ta’ assi aggravati u assi mhux aggravati (ĠU L 329, 13.12.2017, p. 6). [↑](#footnote-ref-8)
8. Il-Linji Gwida EBA/GL/2018/10 tal-Awtorità Bankarja Ewropea tas-17 ta’ Diċembru 2018 dwar id-divulgazzjoni ta’ skoperturi improduttivi u mrażżna. [↑](#footnote-ref-9)
9. Ir-Regolament (UE) 2017/2401 tal-Parlament Ewropew u tal-Kunsill tat-12 ta’ Diċembru 2017 li jemenda r-Regolament (UE) Nru 575/2013 dwar ir-rekwiżiti prudenzjali għall-istituzzjonijiet ta’ kreditu u għad-ditti ta’ investiment (ĠU L 347, 28.12.2017, p. 1). [↑](#footnote-ref-10)
10. Ir-Regolament (UE) 2017/2402 tal-Parlament Ewropew u tal-Kunsill tat-12 ta’ Diċembru 2017 li jistabbilixxi qafas ġenerali għat-titolizzazzjoni u li joħloq qafas speċifiku għal titolizzazzjoni sempliċi, trasparenti u standardizzata, u li jemenda d-Direttivi 2009/65/KE, 2009/138/KE u 2011/61/UE u r-Regolamenti (KE) Nru 1060/2009 u (UE) Nru 648/2012 (ĠU L 347, 28.12.2017, p. 35). [↑](#footnote-ref-11)
11. Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12). [↑](#footnote-ref-12)